Ўртоқлик ўйинлари. Испания Швейцария билан дуранг ўйнади, Саудия Арабистони эса Перуга йирик ҳисобда мағлуб бўлди\n4 июнь, 2018, 06:50\nКеча дунёнинг бир қатор мамлакатлари ўзаро ўртоқлик учрашувида майдонга тушишди.\nЖумладан, Испания терма жамоаси шу куни Швейцарияга қарши баҳс юритди. Қизиқарли кечган учрашув 1:1 ҳисобида дуранг билан якунланди. Перуга қарши ўйнаган Саудия Арабистони эса кутилмаганда 3:0 ҳисобида имкониятни бой бериб қўйди.\n3 июнь «Эстадио де ла Серамика»\n3 июнь «АФГ-Арена»\nСаудия Арабистони – Аль-Маюф, Хаусауи, Аль-Харби (Аль-Шахрани, 46), Аль-Брейк, Аль-Булайхи, Бахебри (Аль-Абед, 68), Аль-Фарадж (Аль-Джассим, 46), Аль-Могауи, Аль-Хайбари (Аль-Хайбри, 69), Аль-Досари (Аль-Сахлауи, 61), Аль-Муваллад (Аль-Куикби, 77).\nОгоҳлантиришлар: Аль-Могауи (59), Лойола (71), Тапия (90).


Боқимуҳаммадхон - www.ziyouz.uz\nБош саҳифа Илм ва фанТарихЎзбекистон ҳукмдорлариБоқимуҳаммадхон\nБоқимуҳаммад ибн Жонибек Султон\nАштархонийлардан бўлган Бухоро хони. Шайбонийлар сулоласининг сўнгги вакили Пирмуҳаммадхон (1598-1601) 1599 йилда Боқимуҳаммадни алоҳида хизматлари учун Самарқанд ҳокими этиб тайинлаган. Шундай бўлсада у тез орада ўз мавқеини мустаҳкамлаб олиб, Пирмуҳаммадхонга итоат этмай қўйган ва ҳатто унга қарши урушга ҳозирлик кўра бошлаган. 1601 йил уюнда Пирмуҳаммадхон Самарқанд яқинидаги Боғи Шамол деган жойда Боқимуҳаммад билан жанг қилиб, мағлубиятга учраган. Сўнг, Боқимуҳаммад Бухорога кириб, хонлик тахтини эгаллаган. Шу тариқа Бухорода янги сулола – “Аштархонийлар” ҳукмронлиги бошланган.\nБоқимуҳаммад ўз ҳукмронлиги даврида хонлик ҳудуди яхлитлиги сақлаб қолиш ўзига қадар ўтган хонлар қўлидан чиқарган ерларни душмандан қайтариб олиш мақсадида кўплаб урушлар қилган. Абдуллахон II ўлимидан сўнг туркманлар ёрдамида Бухорога бўйсунмаслик йўлини тутган Хоразм масаласини Тинч йўл билан ҳал этди. Чунончи, Боқимуҳаммад Балх тахтига даъво қилиб исён кўтарган (1601 феврал) аштархоний шаҳзодалар — Аббос султон ва Раҳмонқули султонларни мағлуб этган (1602 йил баҳор) ва Балхга ўз укаси Валимуҳаммадни ҳоким этиб тайинлаган. Эрон шоҳи Аббос I Балхни босиб олиш, сўнгра Боқимуҳаммадни тахтдан ағдариб, унинг ўрнига Шайбонийлардан Муҳаммад Салим султонни ўтқазиш ва бу билан Бухоро хонлигида Аштархонийлар ҳукмронлигига чек қўйиш мақсадида катта қўшин билан юриш қилганда, Боқимуҳаммад Амударё бўйидаги Пули Хатаба деган жойда унга пешвоз чиқиб(1602 йил июл), Эрон қўшинини бутунлкай тор-мор келтирган. Шоҳ Аббос I эса қолган-қутган аскарлари билан аранг қочиб қутулган. 1603 йил 25-мартда Боқимуҳаммад темурийлардан Кобул ҳокими Муҳаммад Ҳаким бадиуззамон босиб олган Қундуз шаҳрини уч ой қамал қилгач, яна қайта қўлга киритган. Боқимуҳаммад эндиликда Хуросонда ҳам Бухоро ҳокимиятини Тиклаш мақсади йўлида ҳаракат қила бошлади. Хуросон юриши 1604 йилга мўлжалланган эди. Аммо, 1604 йилда Қозоқ хони Келдимуҳаммаднинг қўшинини бухоро ҳудудидан ҳайдаб чиқара олди. Бунинг учун эса анча вақт зарур бўлди. Бунинг устига Боқимуҳаммадхон 1605 йилда вафот этди.\nБоқимуҳаммад мамлакатни идора қилиш тизими ва солиқларни тартибга солиш, қўшинни қайта ташкил қилиш каби қатор ислоҳатлар ўтказган, савдо-сотиқ, ҳунармандчилик, ободончилик ишларига катта эътибор берган.\n← Аввалги Аввалги Валимуҳаммадхон\nКейинги → Кейинги: Пирмуҳаммад II


Байден киберхатарларга қарши АҚШ ўз қудратини ишга солиши мумкинлигидан огоҳлантирди\n29 ноябр 2021, Тошкент вақти: 19:03\nАҚШ президенти Жо Байден киберҳужумларга қарши кураш бўйича янги чора-тадбирларга оид баёнот билан чиқди. Бу ҳақда “Америка овози” хабар қилди.\nБайденга кўра, киберхатарлар ҳар бир америкаликнинг манфаатига дахл қилмоқда. У АҚШ фуқароларини ҳимоя қилиш учун “комплекс чора-тадбирлар” кўрилаётганига урғу берган ҳамда киберхатарларга қарши курашдаги саъй-ҳаракати учун Адлия вазирлиги, ФТБ, Давлат департаменти ва Молия вазирлигига миннатдорлик билдирган.\nАҚШ президенти ўз сўзида Россия билан муносабатларга ҳам тўхталган. У, жумладан, президент Путин билан июнь ойидаги учрашувини эслатган. Ўшанда Байден Россия президентини кибержиноятчиларни жавобгарликка тортиш учун АҚШ барча имконларни ишга солишидан огоҳлантирган.\nБир неча кун муқаддам АҚШ Давлат департаменти DarkSide ҳакерлар гуруҳи етакчилари шахсини ва манзилини аниқлашга ёрдам беражак маълумот учун 10 миллион доллар миқдорида мукофот берилишини эълон қилган эди.


Мирзиёев Россия бош вазири ўринбосари билан инвестициявий лойиҳаларни муҳокама қилди\nМирзиёев Путин билан Москвада 5 апрель куни учрашган эди.\nПрезидент Шавкат Мирзиёев Тошкентда Россия бош вазирининг биринчи ўринбосари Игорь Шуваловни қабул қилди ва инвестициявий лойиҳаларни муҳокама этди. Бу ҳақда 23 август куни президент матбуот хизмати маълум қилди.\nХабарда айтилишича, Шувалов учрашув пайтида Россия ҳукумати Ўзбекистон билан ҳар томонлама ҳамкорликни ривожлантириш ва мустаҳкамлашга тайёр эканини тасдиқлади.\nМаълумотда айнан қандай лойиҳалар муҳокама қилингани тўғрисида айтилмаган.\n"Давлатимиз раҳбари меҳмонни юртимизга ташрифи билан қутлар экан, И.Шуваловни Иқтисодий ҳамкорлик бўйича қўшма ҳукуматлараро комиссиянинг Россия томонидан раиси этиб тайинлангани билан табриклади", дейилади президент матбуот хизмати тарқатган хабарда..\nПрезидент Мирзиёевнинг 2017 йил 5 апрель куни Москвага қилган давлат ташрифи пайтида Ўзбекистон ва Россия ўртасида 2019 йилгача иқтисодий ҳамкорлик дастури ишлаб чиқилгани маълум қилинган эди.\nМазкур сафар доирасида Ўзбекистон ва Россия ўртасида 16 миллиард долларга яқин шартномалар имзоланган эди.\nАйни пайтда “Лукойл” ва “Газпром” ширкатлари Ўзбекистонга энг кўп сармоя киритган Россия ширкатлари ҳисобланади.


Коллеж ўқувчисининг уриб ўлдирилгани бўйича терговнинг адолатсиз бораëтгани айтилмоқда\n21 апрел 2021, Тошкент вақти: 07:14\nНаманган вилояти Тўрақўрғон туманининг Шаханд агроиқтисодиёт коллежининг 2-босқич ўқувчилари томонидан уриб ўлдирилган 3- босқич ўқувчиси 19 яшар Абдуғаффор Алижоновнинг ўлимида асосий айбдор очиқда қолиб, бошқалар ҳибсга олинган.\nБу иддаони Озодликка марҳумнинг яқинлари¸ айни пайтда тергов ҳаракатларида иштирок этаётган мулозимлардан бири маълум қилди.\nАбдуғаффор Алижонов 1 июнь куни коллеж биноси олдида калтаклаб ўлдирилган эди.\nТўрақўрғон Ички ишлар бўлимининг исми сир қолишини сўраган мулозимига кўра¸ Абдуғаффор Алижоновни уриб ўлдирганликда гумонланиб Шаханд агроиқтисодиёт коллежининг 2-босқичида ўқийдиган беш нафар талаба ҳибсга олинган.\nАйни мулозимга кўра, 17 ва 18 ëшдаги бу болалар устидан жиноят иши очилган ва улар Ўзбекистон Жиноят Кодексининг 104-моддаси 3-қисми “д” бандида кўзда тутилган (қасддан баданга оғир шикаст етказиш, д) жабрланувчининг ўлишига сабаб бўлса, - саккиз йилдан ўн йилгача озодликдан маҳрум қилиш билан жазоланади) жиноятни содир этганликда айбланмоқда.\nМазкур жиноий иш юзасидан тергов ҳаракатларида иштирок этаётган шахснинг исми сир қолиш шарти билан Озодликка айтишича¸ тергов Абдуғаффор Алижонов ўлими билан тугаган жанжалнинг асосий сабабчисини очиқда қолдириб, унинг кейинги қатнашчиларини ҳибсга олган.\n“Коллежнинг 2-босқич ўқувчиси А. жанжалнинг асосий сабабчиси. У болaларни йиғиб келган. Абдуғаффорга биринчи зарбани ҳам А. берган. Кейин қолган болалар уни ўртага уришган. Ҳозир О., Ш., А., И., М., исмли беш бола ҳибсга олинган. Лекин жанжалнинг асосий сабабчиси А. очиқда қолмоқда. Чунки у обрўли, бой-бадавлат шахснинг ўғли. Бизнинг қонунчиликда жиноят ташкиллаштирган одам унинг ижрочилари билан ҳеч бўлмаса тенг қаторда жавоб бериши керак эмасми? А. эса четда қолиб кетди. Унга нисбатан ҳеч қандай айблов ҳам қўйилмаган, ватинча сақлаш изоляторига ҳам олинмаган”, дейди тергов ҳаракатларида иштирок этаётган шахс Озодлик билан суҳбатда.\nАйни манба, жиноятда гумонланаётган 18 ёшга тўлмаган болаларга нисбатан тергов давомида қийноқ қўлланилаётганини ҳам иддао қилди.\n“Воқеа бўлгани факт. Боланинг ўлгани факт. Дастлабки тергов фақат ана шу жанжалда иштирок этган болаларнинг суриштирув давомида олинган гапларига қараб қурилаяпти. Бу болалардан икки сутка давомида қўлларига кишан солинган ва батареяларга боғланган ҳолатида кўрсатма олинди. Болаларни бир-бирларига қарши қайраб ўзларига исталган кўрсатма олишга ҳаракат қилинди. Бу ҳолатни болаларнинг ўзлари айтиб бераяпти. Воқеага бевосита гувоҳ бўлган одамлардан кўргазма олинмаяпти”, деди тергов ҳаракатларида иштирок этаётган шахслардан бири.\nМарҳум Абдуғаффор Алижоновнинг отаси ҳам ўғлининг ўлимига сабаб бўлган жанжал ташкилотчиси очиқда юрганини кўрганидан сўнг, терговни бошқа вилоят ёки туман терговчилари олиб боришини сўраб президентга мактуб ёзганини айтади.\n“У гуруҳда ўнтача бола бўлган. Мен воқеани ўз кўзи билан кўрган гувоҳ билан гаплашдим. Уч-тўрттаси ўртага олиб уриб, тепади экан, қолганлари атрофида девор ҳосил қилиб бошқаларни келгани қўймас экан. Бу жиноий гуруҳ бўлмасдан, нима? Лекин нега унинг асосий каттаси очиқда юрибди, нега унинг устидан жиноят иши қўзғатилмаяпти? Фарзанд доғини ҳеч кимга кўрсатмасин, ҳатто душманимга ҳам. Ўғлим ҳеч қандай айб қилмай ўлдирилди, юрагим эзилиб кетaяпти. Лекин одилона иш борилмаётганига чидаб туролмаяпман, президентимизга хат ёздим, чунки у киши доим адолат бўлсин, деб айтадилар”, дейди Озодлик мухбири гаплашган Тоҳиржон Алижонов.\nЎзини Тўрақўрғон туман Ички ишлар бўлими терговчиси Шуҳрат деб таништирган мулозим Озодлик мухбири билан гаплашаётганини билганидан сўнг, алоқани узиб қўйди ва бошқа қўнғироқларга жавоб бермади.\nБу жараëн тафсилотларига яқин тўрақўрғонликлардан бири ўқувчилар орасида юзага чиққан жанжал ва қотиллик учун масъулиятнинг катта қисми коллеж раҳбарияти зиммасида эканини айтади.\n“Бизнинг аниқлашимизча ўша куни коллеж директори Гулнора исмли аёлнинг 2- босқич талабаларига 3-пара дарси бўлган, лекин дарсни ўтмаган ва болалар қаровсиз қолган. Яна олган маълумотимизга кўра, коллеж ичида бошланган жанжални ўқитувчилар тинчитмай, болаларни “боринглар, кўчада разбор қилинглар”, деб ташқарига ҳайдаб юборган. Лекин коллеж директори бу воқеадан кейин ҳам бемалол ҳеч нарса бўлмагандай ишлаб юрибди”, деди ҳуқуқшунос.\nОзодлик бу иддаоларга муносабат олиш учун Шаханд агроиқтисодиёт коллежи директори Гулнора Содиқова билан боғланишга ҳаракат қилди, лекин унинг тели ўчирилгани боис боғланишнинг имкони бўлмади.\nЎзбекистонда мактаб, коллеж-лицей ўқувчиларининг турли хил жиноят содир этишлари учраб туради.\nЎзбекистон Ички ишлар вазири Пўлат Бобожонов ҳам жорий йилнинг февралида ЎзА агентлигига берган суҳбатида ўтган йилда мактаб ўқувчилари, академик лицейлар ва касб-ҳунар коллежлари ўқувчилари томонидан 1,5 мингдан зиёд жиноят содир этилганини айтган эди.\nЖорий йилнинг 7 апрель куни Андижон шаҳридаги 10-умумтаълим мактабининг 9-синф ўқувчиси мактаб ҳовлисида шаҳарнинг 29-мактабида ўқийдиган тенгқурининг юрагига пичоқ санчиб ўлдирган эди.\nЎтган йилнинг 6 октбярь куни 1- сонли Тошкент юридик коллежи талабаси 2 курсдошини пичоқлаган эди. Талабалардан бири воқеа жойида жон берди. Пичоқланган яна бир талаба Тошкентдаги шошилинч тиббий ёрдам илмий марказининг жонлантириш бўлимига ётқизилди.\nТиббиёт коллежида ўқийдиган қизнинг жонсиз танаси уйидан топилди\nКурсдошини пичоқлаган юридик коллеж ўқувчиси устидан ҳукм ўқилди


“МТС”нинг бош ҳиссадорига Россиядан чиқиш ҳуқуқини берувчи паспортини қайтариб беришди » Ўзбекистон янгиликлари – Zamin.uz\nРоссия Тергов қўмитаси “МТС”нинг бош ҳиссадори ҳисобланган “Система” компанияси директорлар кенгаши раиси Владимир Евтушенковдан сўнгги чекловни олиб ташлади.\n“ТАСС”нинг “Коммерсантъ” газетасига асосланиб ёзишича, тадбиркорга хорижга чиқиш ҳуқуқини берувчи паспортини қайтариб беришган ва энди у Янги йилни хорижда кутиб олиши ҳам мумкин.\nМанбаларнинг сўзларига кўра, “Башнефть” компанияси акцияларини ўзлаштириш ва пул ювиш ишини олиб бораётган терговчи 16 сентябрь куни бўлиб ўтган тинтув давомида Евтушенковдан олиб қўйилган шахсий буюмлар ва ҳужжатларни қайтариб берган.\nҲужжатлар орасида Евтушенковнинг чет элга чиқиш ҳуқуқини берувчи паспорти ҳам бўлиб, терговчи бу ҳужжатни “Евтушенков жиноий жавобгарликдан қочиб, Россиядан чиқиб кетишининг ҳақиқий имконияти борлиги” сабаб олиб қўйганди.\nШунга қарамай, жиноий ишда Евтушенковнинг мақоми ўзгармай қолган. У ҳали ҳам “пул ювишни ташкил қилиш” моддаси бўйича айбланмоқда. Терговчиларнинг фикрича, Евтушенков “Башнефть”ни ўзлаштирган Бошқирдистоннинг собиқ президенти ўғли Ўрол Раҳимовдан компания акцияларини паст нархда сотиб олган.\nМаълумот учун, 16 сентябрдан бери уй қамоғида сақланган Евтушенков 17 декабрь куни озодликка чиқарилган эди. Россия президенти Владимир Путин Евтушенковга нисбатан улгури сурилган жиноий даромадларни қонунийлаштириш бўйича айблар исботланмаганини маълум қилганди.\n17:03 "Россельхознадзор" Ўзбекистонга 18 тонна мевани қайтариб юборди\n13:37 Ikea болалар ўлими туфайли миллионлаб шкафларини қайтариб олмоқда\n22:00 “МТС”нинг бош ҳиссадори уй қамоғидан озод этилди\n21:50 Тожикистон валютаси курси рублга нисбатан 30 фоиздан кўпроққа ўсди


Озишнинг энг ақлли, осон ва самарали усули билан танишинг! 15.12.2016 | Рукн: Саломатлик, Янгиликлар | Муаллиф: diydor Озиш жараёнига олдиндан тайёргарлик кўриш муҳим. Жисмоний фаолликни мунтазам равишда оширинг, кўпроқ яёв юринг. Бироқ, моделларга ўхшаш вазнга эришишга интилиш чуқур руҳий танглик билан якунланиши мумкин, чунки сиз ўз хоҳишингизга кўра озган тақдирдаям 10 ёшга ёшариб қололмайсиз.\nОзиш жараёни мунтазам равишда, ярим йил ичида амалга оширилса яхши. Тез ва соғлиққа зарарсиз озиш мумкинмас. Ойига 5 ва ундан кўп килога озиш организм учун шокдир.\nЖигарга айниқса катта зўриқиш тушади, чунки тез озилганда парачаланаётган ёғлардаги токсинлар ёппасига чиқа бошлайди. Жигар катта босимда ишлай олмайди, оқибатда организм заҳарланади. Метаболизм жараёни секинлашади, бу билан тана ўз ҳимоя реакциясини ёқади. Ҳаммаси бир доира ичида айлана бошлайди. Инсон озишдан тўхтаса, у нормал овқатланган тақдирдаям организм бўшлиқни тўлдиришга интила бошлайди. Айнан шу боис ҳам кескин озган одам яна шундай тезликда кетган килограмларни ошиғи билан тўлдириб олади. Тез озган одамлар териси ўз қайишқоқлигини йўқотиб, осилиб қолади. Қаттиқ парҳез авитаминозга олиб келади.\nЁғлардан воз кечиш Д витамини сўрилиши бузилишига олиб келади. Оқибатда эса тери ҳолати ёмонлашади, соч тўкилади, тирноқ синувчан бўлиб қолади, тиш ва милклар аҳволи ёмонлашиб, иммунитет пасаяди. Кейинчалик хотира пасаяди, қон босими тушади, умумий қувватсизлик кузатилади. Масалан, фақатгина мева-сабзавот, гречка, кефирли парҳез турига амал қилинганда оқсилларнинг овқат билан келиши камайиб, оқибатда унинг қонга сўрилиши жараёни ёмонлашади. Бундан эса юз керкиши, оёқлар шиши юзага келади. Минерал ва озуқавий моддалар етишмовчилиги асаб тизими, юрак- қон томир аъзолари, овқат ҳазм бўлиш тизими, эндокрин тизими иш фаолияти бузилишига олиб келади. Шу билан бирга овқатдан буткул воз кечиш ҳам ёмон оқибатларга олиб келади. Ошқозон-ичак тракти касалликлари бор, қалқонсимон без муаммосига эга, сил, қандли диабет билан оғриган беморлар учун у ўлимга олиб келиши мумкин.\nЯхши натижага эришиш учун биринчи навбатда соғлом овқатланишга ўтиб олинг. Озиш учун деярли оч юриш ёки бемаза овқатлар еб юриш шарт эмас. Қуйида келтириладиган принциплар жисмоний фаоллик билан уйқашликда керакли натижага олиб келади, шу билан бирга соғлиғингиз ҳам яхшиланади. Ҳар кунги овқат таомномангизни ўйлаб, унинг калорияларини санаб чиқишдан эринманг. Айнан сизнинг бўйингиз, вазнингиз, ёшингиз ва фаоллигингизга қараб тавсия этилган калориядан ортиқчасини емаганингиз маъқул. Калория эса организм уни қанча сарф қилишига боғлиқ. Аввал заҳирага йиғиб қўйилган ёғлар эса жисмоний машқлар ёрдамида йўқотилади.\nКунига 5-6 мартта овқатланинг. Бир ўтиришда организм 500 ккални ҳазм қила олади, у организм эҳтиёжларига сарфланади. Ортиқчаси эса ёғ сифатида заҳирага олиб қўйилади.\nМаълум бир овқатланиш тартибига амал қилинг. Бу билан организм ўз биологик соатларини созлаб олади ва ўз вақтида овқат ҳазм қилинади.\nУйқуга ётишдан 4 соат олдин овқатланинг. Бу вақт орасида овқат ҳазм бўлади. Ярим тайёр егуликлар, углевод ва оқсил, трансёғлардан иборат (чучвара, чебуреклар, шавурма, гамбургерлар, пицца) овқатлардан воз кечинг. Гўшт ва балиқ истеъмол қилинг. Қайнатилган гўшт 3,5 соатгача, котлета, сосикалар эса 2 соатгача кишини тўқ тутади.\n2 ҳафтада бир ошқозонга дам беринг, йўқ оч қолиш керакмас. Бу кун ё фақат мева-сабзавот, творог ейиш мумкин. Кун давомида 2 литрдан кам бўлмаган миқдорда сув ичинг.\nГарнир сифатида фақат сабзавотларни танланг, улар хом, қайнатилган, димланган , парда пиширилган бўлиши мумкин.\nОвқат порциясини оз-оздан камайтириб боринг. Инсон ошқозони 250 мл егуликни ўзига сиғдира олади. Ундан кўпи ошқозон деворини чўзиб, кейинчалик иштаҳанинг янаям карнай бўлиб очилиб кетишига туртки беради. Бир ейишлик овқат бир стаканга сиғиши даркор.\nЕгуликларни қайнатиб, газ тагида пишириб, димлаб, парда тайёрланг.\nТелевизор кўриб, телефонда ёзишиб ё гаплашиб туриб овқатланманг. Бундай пайтда назоратсиз равишда меъёрдан ортиқ овқат еб юборилади.\nОч қолиш хавфли, шу боис овқатланишдан уч соат олдин бирон нима тамадди қилиб олиш мумкин. (булар ёнғоқ, творог, қатиқ, себзавот-мева). Уларни ўзингиз билан бирга олиб юришга одатланинг.\nСув ичинг. Уни ҳисоблаш осон: ҳар килограмга 30 мл сув талаб этилади. Сувни бошқа суюқликлар чой, қаҳва, дўконда сотиладиган шарбатлар билан алмаштириб бўлмайди. Қаҳва масалан, сувсизланиш жараёнини кучайтиради. Бир стакан сув овқатланишдан 20 дақиқа олдин ва дастурхондан турилгандан 40 дақиқа ўтиб ичилади.\nҚанд буткул воз кечиш керак бўлган маҳсулотлар сирасига киради. Бу ишни уддалай олмасангиз уни фруктозага алмаштиринг. Туз истеъмолини суткасига 4-5 граммгача камайтиринг. Чунки туз организмда суюқлик йиғилишига туртки беради.\nҲайвон ёғларини ўсимлик ёғига алмаштиринг, у холестерин миқдорини оширмайди ҳамда организм эҳтиёжлари учун сарфланади.\nТаомномангизни калцийга бой маҳсулотларга бойитинг.\nКилокалорияни қандай ҳисоблаймиз?\nАёллар 10*вазн (кг)+6.25*бўй (см)-5*ёш-161\nУмумий калория ҳисобланади. Хосил бўлган сон сизнинг фаоллигингизга боғлиқ коэффициентга кўпайтирилади. У қуйидагичадир:\nЎтроқ ҳаёт тарзи-1,2\nКамроқ фаоллик (ҳафтасига 1-3 мартта спорт билан шуғулланиш)-1.375.\nЎртача фаоллик (ҳафтасига 3-5 бор спорт билан машғул бўлиш)-1.55\nЮқори фаоллик (ҳафтасига 6-7 кун спорт билан шуғулланиш)-1.725\nЎта юқори фаоллик ( кундалик спорт, профессионал жисмоний фаоллик)-1.9\nМасалан, офисда ўтириб ишлайдиган 70 кило вазнга эга 160 см бўйли 30 ёшли учун умумий калория сони 2500 ккал эмас, балки 1667дир!\nОзиш учун кунига қанча калория қабул қилиш лозим?\nОрганизмга зарарсиз озиш учун бир кеча кундузги калорияни бироз камайтириш керак. Бунинг учун умумий калория 0,8га кўпайтирилади. Яъни, овқатларнинг ўртача озуқавий қиммати 20 фоизга камайтирилади. Бу тавсия этиладиган энг юқори чегарадир! Асосий алмашинувга сарфланадиган калорияларни камайтириш таъқиқланади. Ахир биз куни билан ишсиз ётмаймизку, нимадир ишлар қиламиз, ҳаракатланамиз ва унга қувват сарфланади.\nМавзуга алоқадор бошқа янгиликларМунажжимлар “лўнда” қилиб айтганда…Ҳақиқий гречкали парҳез (Фойда ва зарарлари+рецепт)Паралимпиада: Нима бўлганда ҳам 32 та «Малибу» нақдТовонлар ёрилганда…Бензиндан “уриб” қолаётган АЁҚШлар фош қилиндиБой бўлишнинг 10 сириМирзиёев жамоат транспорти муаммоларига ечим топди


Ж.ОРТИҚХЎЖАЕВ: “ПОЙТАХТДАГИ ИСЛОҲОТЛАР ХАЛҚ ФИКРИНИ ЎРГАНИЛГАН ҲОЛДА АМАЛГА ОШИРИЛАДИ”\nТошкент шаҳридаги ҳар бир йирик ислоҳот халқ фикрини ўрганилган ҳолда амалга оширилади. Шаҳар ҳокими вазифасини бажарувчи Жаҳонгир Ортиқхўжаев Халқаро Пресс-клуб доирасида KUN.UZ мухбирига берган интервьюсида шу ҳақида маълум қилди.\n“Қўлдан келганча шаҳримизни ақллилаштиришга, яъни тизимларни — кўчалардаги Wi-Fi'дан тортиб барча транспорт турларидан хабардорликка қадар йўлга қўйишга, одамлар ўртасидаги коммуникацияни оширишга ҳаракат қиламиз. Буларнинг бари шаҳар ҳокимлигининг имконидан келиб чиққан ҳолда босқичма-босқич амалга ошириладиган ишлардир.\nАлбатта, Тошкентни қисқа муддатларда АҚШ шаҳарлари ёки Лондон даражасига олиб чиқиш қийин. Ислоҳотларни жойларда қисман татбиқ қилиб кўрамиз ва одамларнинг бунга муносабатини, буларнинг керак ёки керак эмаслигини ўрганамиз. Ҳар бир йирик ислоҳот халқ фикрини ўрганилган ҳолда амалга оширилади”, — деди Ж.Ортиқхўжаев.


Украина Президентининг матбуот котиби тил масаласига изоҳ берди\n05 Aprel 16:31 / Published in Жаҳон\nЗеленскийнинг матбуот котиби Юлия Мендел Украинадаги рус тилининг мақоми тўғрисида фикр билдирди. У, хусусан, мамлакатнинг маданий хилма-хиллиги бўлган украин руси борлигини эълон қилди.\n«Украина тили, худди ўзига хослик каби, фақат Россия билан тўқнашувдан кўпроқ нарсани англатади. Ва бу бизнинг ҳанузгача бўлган бойлигимиз. Ва рус тили, аниқроғи, украин рус тили бизнинг мамлакатимизнинг маданий хилма-хиллигининг бир қисмидир», деди у якшанба куни. Украинанинг назоратсиз ҳудудлари аҳолиси учун яратилган «Дом» Украина телеканали эфирида.\n«Ва ҳозир ва бундан олдин рус тили фақат Россиянинг мулки эмас эди ва эмас. Инглиз тили турли мамлакатларда ва, эҳтимол, барча қитъаларда қўлланилади. Аммо Англия уни фақат ўзиники деб билмайди. Демак, Россия рус тилига монополист эмас», — дея матбуот котиби ўз позициясини тушунтирди.\nШу билан бирга, Мендел Украинадаги тил муаммоси сиёсий спекуляцияларнинг бир қисмига айланиб кетганидан афсус билдирди. «Тил замонавий Украинанинг сўзсиз рамзи бўлиб, кўпинча баъзи сиёсатчилар ўз спекуляцияларини ва можароларини уюштириш учун очиқдан-очиқ фойдаланадилар, айниқса кейинги сайловлар учун сайловчиларни таъқиб қилишда», деди у. — Улар қанчалик яқин бўлса, рус тилида сўзлашадиган украиналиклар билан украин тилида гаплашадиган украиналикларнинг бошларини қоқишга уринишдаги шунча ўжарлик.»\nЭслатиб ўтамиз! Украинада рус тилида таълим бутунлай тўхтатилди.\nTagged under: ЗЕЛЕНСКИЙ, ПРЕЗИДЕНТ, РУС, тил масаласи, УКРАИНА, Юлия Мендел


Нурота тумани ҳокимлиги расмий веб-сайти "KARAKUL - EDUCATION" » Нурота тумани хокимиятининг расмий сайти\nНурота » Янгиликлар » "KARAKUL - EDUCATION"\n"KARAKUL - EDUCATION"\n31 октябр 2020 admin\nТуманимизда истиқболли ёшларни қўллаб-қувватлаш, улғайиб келаётган ёш авлодни илмга кенг жалб қилиш ва интеллектуал салоҳиятини ошириш, иқтидорли ёшларни аниқлаш ва юқори малакали кадрлар тайёрлаш мақсадида Темирқовуқ қишлоғида "KARAKUL - EDUCATION" ўқув марказининг очилиш маросими бўлиб ўтди.\nУшбу муассасанинг очилиш маросимида туман ҳокими У.Халилов, Навоий вилояти прокурорининг ўринбосари Д.Рахматиллаев, туман прокурори Ф.Норов, туман корхона ва ташкилот мутасаддилари ҳамда бир қатор қишлоқ нуронийлари иштирок этишди.\nЎқув маркази директори Хўжамқулов Отамуроднинг таъкидлашича, жами 750 млн. сўм шундан, 300 млн. сўм банк кредити, 450 млн. сўм ўз маблағлари эвазига бунён этилган ўқув маркази математика, физика, кимё ва биология фанларига ихтисослашган бўлиб, қарийб 120 нафар ўқувчилар таҳсил олади.\nБундан ташқари етти нафар, уларнинг тўрт нафари Қоракул мактабида таҳсил олган малакали ўқитувчилар ёш авлодга ўз билимларини бериб келмоқда.\nТуманимзда бир кунда ўн та мактабгача таълим\nНавоий вилояти кўзи ожизлар кутубхонаси Нурота


16:00 / 11.03.2019 2148 pdf Ўқиш режими + -\nҲижрий-қамарий тақвимнинг еттинчи ойи Ражаб бўлиб, у ҳаром ойларнинг биридир. Бу муборак ойга боғлиқ бир неча маълумотлар бор. Уларнинг баъзилари мазкур ойнинг ҳаром ойлардан бири эканини баён этади.\nАллоҳ таоло «Моида» сурасида: «Эй иймон келтирганлар! Аллоҳнинг дини аломатларини, ҳаром ойни, аталган қурбонликни, осилган белгиларни ва Роббиларидан фазл ва розилик тилаб Байтул-Ҳаромни қасд қилиб чиққанларни ўзингизга ҳалол ҳисобламанг», деган (2-оят).\nОятдаги «ҳаром ой»дан мурод Ражаб, Зулқаъда, Зулҳижжа ва Муҳаррам ойларидир. Бу ойларда уруш қилишни Аллоҳ таоло ҳаром қилган. Мазкур тўрт ойда агар уруш қилинса, Аллоҳнинг ҳукмини ўзгартириб, ҳаром нарсани ҳалол ҳисоблаш бўлади. Бинобарин, бу катта гуноҳдир.\nАллоҳ таоло «Моида» сурасида яна: «Аллоҳ Каъбани – Байтул-Ҳаромни, ҳаром ойни, ҳадийни ва осиладиган белгиларни одамлар учун асос қилиб қўйди», деган (97-оят).\nУламоларимиз, ояти кариманинг ушбу жумласини динга ва ҳаж ибодатларига асос қилиб қўйди, деган маънода таъвил қиладилар. Ҳақиқатда ҳам Ислом дини асослари, ҳаж ибодати Маккаи мукаррамага, ҳарамга, Каъбага чамбарчас боғлиқдир.\nҲаром ойни асос қилиб қўйишига келсак, буни уруш ҳаром қилинган ойлар – Зул-қаъда, Зулҳижжа, Муҳаррам ва Ражаб ойларини яхшилик асоси қилиб қўйилиши деб тушуниш керак. Бу ойларда жоҳилият вақтида ҳам урушлар тақа-тақ тўхтаган. Арзимаган нарса учун ўн йиллаб уруш қиладиган баджаҳл араб қабилалари ҳам бу ойлар кириши билан ўзларини тия олар эдилар. Ўғил отасининг қотилини кўриб қолса ҳам, унга бу ойларда бир оғиз сўз айтмас эди.\nБир йилда тўрт ойни урушсиз ой деб эълон қилиш бутун дунё тинчлигини кўзлаб қўйилган ажойиб асос эди. Ҳарамайни шарифайн макон жиҳатидан тинчлик-омонлик минтақаси бўлса, уруш ҳаром қилинган тўрт ой замон жиҳатидан тинчлик-омонлик даври эди.\n«Набий соллаллоҳу алайҳи васаллам ўз ҳажларида хутба қилиб:\n«Албатта, замон Аллоҳ осмонлару ерни халқ қилган кунидаги ҳайъатига қайтди. Бир йил ўн икки ойдир. Улардан тўрти ҳаром ойлардир. Учтаси бирин-кетин: Зул қаъда, Зул ҳижжа ва Муҳаррам. Ва Жумади ва Шаъбон орасидаги Музарнинг Ражаби», дедилар».\nБу ривоятда Расулуллоҳ соллаллоҳу алайҳи васалламнинг видолашув ҳажида ҳайит куни қилган хутбаларидан бир парча келтирилмоқда.\nРажаб ойининг ҳаром ойлардан бўлгани учун унда нафл рўза тутиш кўп савобга эга бўлишнинг йўлларидан бири ҳисобланади.\nРажаб ойида нафл рўза тутиш савобли иш ҳисобланади. Иложини топган кишилар бу ойда нафл рўза тутсалар яхши бўлиши аниқ.\nМашҳур «Саҳиҳ» китобларидан бошқа ҳадис китобларида келтирилган ривоятларда Ражаб ойида рўза тутганларга улкан савоблар ваъда қилинган.\n15:09 / 11.03.2019 3223\n13:34 / 11.03.2019 1131\n6372 12:00 / 29.03.2019\n803 10:30 / 22.11.2019\nҲазрати Алининг набираси Али ибн Ҳусайн Зайнулобидин одамлар таниб қолмаслиги учун тунда қиёфасини ўзгартириб, амакиваччасининг уйига келиб, сақада қилиб кетар давоми...\n1480 10:10 / 03.11.2018\n581 07:24 / 30.04.2020


Батафсил... Янги шарх қўшиш ЯНГИ ТУҒИЛГАН ЧАҚАЛОҚ НЕГА САРҒАЯДИ?\nМана узоқ кутилган онлар етиб келиб, янги меҳмонни қўлга олдингиз. Шифокор айтишича, фарзандингиз соғлом. Аммо эртаси куниёқ унинг териси сарғая бошлади. Сариқлик бутун баданига тарқалди. Лекин хавотирга ўрин йўқ. Бу чақалоқлик даврида учраб турадиган ҳолат. Шу тариқа фарзандингиз янги шароитга мослашаяпти. Лекин айрим ҳолларда гўдакдаги сариқлик бир қатор касалликларнинг белгиси сифатида онани сергаклантириши зарур. Бундай пайтда қандай йўл тутиш керак? Бу ҳақда неонатолог Умида АЗИМОВА батафсил маълумот беради. Батафсил... Янги шарх қўшиш «Ўғлим «уят иш» қилаётганини сезиб қолдим»...\nБатафсил... Янги шарх қўшиш Гўдаклар учун тагликлар - 10 саволга жавоб\nБолалар тагликлари инсоният турмуш тарзи ўзгаришига сабаб бўлган машҳур ўттиз ихтиролардан бири саналади. Педиатрларнинг айтишича, тагликлар гўдак соғлиғи учун қулай ва хавфсиздир. Фақат ундан фойдаланаётганда айрим қоидаларга амал қилинса, бас. Бу хусусда янада аниқроқ маълумот бериш мақсадида олий тоифали шифокор, педиатр – Ҳилола РИЗАЕВАнинг тавсияларини эътиборингизга ҳавола қилмоқчимиз.Батафсил... Янги шарх қўшиш “Болам нуқсон билан туғилди...”\nГоҳида “Фалончининг қизи ё келини туққан бола нуқсонли экан”, деган гап қулоғимизга чалиниб қолади. Ва табиийки, бу хусусда сўз борганида “Энди нима бўларкин?..”, деган оғриқли савол туғилиши турган гап. Хўш, аслида ҳам, туғма нуқсонлар сабабини эрта аниқлаб, бу турдаги хасталикларни самарали даволашнинг чораси борми?\nБатафсил... Янги шарх қўшиш Кичкинтойнинг ривожланиш тақвими\nАсосий вақти эмиш ва ухлаш билан ўтади....Батафсил... Янги шарх қўшиш Миттивойлар алифбоси\nЁхуд ҳали гапиролмайдиган одамча нима хоҳлаётганини қандай тушуниш мумкин?\nКичкинтойнинг ҳаракатлари, юз-кўз ифодаларига эътибор берсангиз, унинг ҳолатини тушунишингиз мумкин.\nКичкинтойнинг иситмаси кўтарилса…\nГўдакнинг ичи қотса…\nКичкинтойнинг тиши чиқаётганда...


Bloomberg: Каддафий жамғармаси Goldman Sachs сабабли 1,2 млрд доллар йўқотган\n22:46 / 29.09.2016\nЛивия давлат жамғармаси (LIA) дунёнинг энг йирик банкларидан бири бўлган Goldman Sachs билан ҳамкорликдан 1,2 млрд доллар зиён кўрди, деб хабар бермоқда Bloomberg ахборот агентлиги.\nМаълум қилинишича, Ливия Goldman Sachs’ни Муаммар Каддафий амалдорларини сотиб олишда, LIA’га зиён келтирувчи қимматбаҳо қоғозларни сотиш ва жамғарма раҳбарлари тажрибасизлигини ўз мақсадларида қўллашда айбламоқда.\nАгентлик маълумотларига кўра, Goldman Sachs’нинг собиқ ходими Юсеф Каббаж профессионал ахлоқ меъёрларини қасддан бузган ва LIA вакилларини аввалдан барбод бўлишга маҳкум бўлган молиявий операцияларга боришга кўндириш мақсадида ёлғон маълумотлар берган, бу эса 2008 йилда жамғарманинг 1,2 млрд доллар йўқотишига олиб келган. Банк раҳбарияти шундан кейин Каббажни бўшатиб юборган.\nБанк вакиллари жамғарма раҳбарияти барча молиявий операциялар, сотиб олинаётган ва сотилаётган қимматбаҳо қоғозлардан хабардор бўлганларини ҳамда жамғарманинг бу позициясини асоссиз деб айтмоқдалар.\n2014 йилда жамғарма вакиллари Goldman Sachs’ни судга бериб, йўқотилган пулларни қайтаришни талаб қилганлар. Бу иш бўйича тафтиш жорий июнда бошланган.\nGoldman Sachs Ливия давлат жамғармаси\nGoldman АҚШ солиқ қонуни туфайли 5 млрд доллар даромад кўради\nBitcoin ўз рекордини яна янгилади - 8,700 доллар\nБиткоин капиталлашуви бўйича Goldman Sachs компаниясини ортда қолдирди\nMorgan Stanley 10 йилда биринчи марта Goldman Sachs банкидан ўзиб кетди


Дарс тахлили қандай олиб борилади? (Cўровнома, дарс тахлили дафтари намунаси) – «Умид» ИДУМИ\n(Cўровнома, дарс тахлили дафтари намунаси)\nShanba May 13th, 2017 Chorshanba Sentyabr 20th, 2017 Методик ёрдам Фикр билдирилмаган\nБозор иқтисодиёти шароитида таълим мазмунига қўйиладиган талаблар янада кучайди. Ўтказилаётган ижтимоий тадқиқотлар натижалари шуни кўрсатмокдаки, бугунги ўқувчиларнинг аксарияти (масалан, юқори синф ўкувчиларининг тахминан 70-75 фоизи) ўқишга қизиқмай қуйишди. Бунинг сабабларидан бири дарс мобайнида ўқитувчи билан ўқувчи ўртасида мулоқотнинг умуман йўқлигидир. Шунингдек, умумий ўрта мактабда, ўрта-махсус, касб-ҳунар таълим муассасаларида ҳамкорлик педагогикаси, халқ тарбияшунослиги ва педагогик руҳшунослар хизмати тўғри йўлга қўйилмаган. Умуман олганда, ўқитувчи ўзининг кучли ва заиф томонларини ҳар доим англаши керак. Айрим ўқитувчилар ўзларининг заиф томонларини, айниқса, ўз соҳалари бўйича етарлича билимга эга эмасликларини ёпиш учун ўқувчига ортиқча талаблар қўядилар. Ўқувчилар ўқитувчининг бўш томонини тез англайдилар. Шунинг учун, у ҳадиксираб эмас, балки ўқитувчи ҳурматини жойига қўйиб муносабатга киришиши мумкин. Бундай муҳитни ва ўқувчиларнинг руҳий кайфиятини ўқитувчи баъзан сезмайди. Ўқувчилар ўқитувчини ҳар доим кузатиб борадилар. Улар ундан илиқ сўз, меҳр – муҳаббат ва мурувват кутадилар.\nҲозир педагогика фани олдида таълимнинг тарбиявий аҳамиятини очиб бериш муаммоси турибди. Шундай шароитда, баъзан ўқитувчининг ташқи қиёфаси ҳам тарбиявий аҳамият касб этади. Лекин буларнинг ичида энг муҳими ва ўқувчи учун энг аҳамиятлиси – ўқитувчининг билимдонлиги, янгилик ва дунёвий билимларга чанқоқлиги, унинг сўзи билан ишининг мувофиқ келиши, ўқувчиларни изланишга, билимларни мустақил эгаллашга, ҳар бир фаннинг моҳиятини тушунишга, ишга ижодий ёндашишга ундаши ва эркин фикрлаши ҳамда мустақил ишлаш учун шароит яратиши билан белгиланади.\nПедагогик фаолиятда амалга оширилган кўп йиллик иш тажрибалари ва кузатишлар, ўқитувчи ҳамиша ўз устида ишлаши, билим, кўникма ва малакаларни такомиллаштириб бориши кераклигини кўрсатмоқда. Ўқитувчи педагогик маҳоратининг кундан-кунга ўсиб бориши, ўқув жараëнида янги педагогик ва ахборот технологияларини қўллай олишини кучайиши, унинг педагогик фаолиятида амалга ошади. Ўқитувчи фаолиятининг қанчалик самарали эканлигини, одатда, унинг маҳоратини кузатиш, ўтаëтган дарсларини таҳлил қилиш орқали билиш мумкин. Бундай ишларни кўпинча вазирликнинг масъул ходими, таълим муассасаси раҳбари ёки методистлар, ўқитувчи ва услубий бирлашма бошлиқлари амалга оширадилар. Ўқитувчи дарсига кириш ва таҳлил қилишни мақсад қилиб қўйган шахс, авваламбор, дарс таҳлилига киргунгача, дарс таҳлилига кириш ва уни кузатиш вақтидаги ҳамда дарс тугагандан кейинги ҳаракатларини аниқ белгилаб олиши керак.\nЎқитувчилар дарс таҳлилига киргунгача:\nдарс ўтказувчи ўқитувчи фаолияти билан танишиш;\nдарс мавзуси, дарс жадвали, тингловчилар (ўқувчилар) гуруҳи фаолияти билан танишиш;\nохирги маротаба қачон, кимлар, нима мақсадда шу ўқитувчи дарсига киришгани, уларнинг таҳлили, хулосалари ҳақидаги маълумотлар билан танишиш;\nсўнгра дарсга кириш ҳақида фикр билдириш ҳамда мақсадни белгилаб олиш ва ўқитувчини огоҳлантириш, мақсадни тушунтириши керак.\nДемак, бирор ўқитувчининг дарсига кириш мўлжалланган бўлса, ўқитувчилик касби одобига кўра шахсларни дарсга киритиш олдидан (айниқса, ташқаридан келган шахсларни) қайси аудитория (синф)га ва қайси дарсга кириш керак эканликлари бўйича огоҳлантирилишлари лозим. Аввало, услуб бирлашма раиси, имконият бўлмай қолган тақдирда маъмурият аъзоларидан бири, ташқаридан келган кузатувчини бирга олиб кириши мақсадга мувофиқ. Ҳар қандай дарсга ҳоҳлаган шахс (юқори ташкилот ходими, раҳбарият, ҳамкасб ва б.) ўқитувчини огоҳлантирмасдан тўғридан-тўғри кириб келишлари маданиятсизлик (афсуски, кўпчилик раҳбарлар бунга риоя қилмайдилар) ҳисобланади. Бу, ўз навбатида, баъзи-бир англашилмовчиликлар ва психологик тўсиқларнинг олдини олишга ëрдам беради.\nДарс таҳлилига кириш вақтида:\nдарс ўтиладиган ўқув хонасига қўнғироқ чалинишидан олдин кириб жойлашиб олиш;\nдарс таҳлилини ўқитувчини дарсга қандай кириб келишини кузатишдан бошлаш;\nдарсга кечикиб келиш, эгнида ортиқча кийим, қўлида ортиқча нарсалар билан кириб келиш маданиятсизлик ҳисобланади;\nДемак, кузатувчилар орқа ўриндиқлардан бирини эгаллагач, дарс бошланади.Ўқитувчи дарсга кирганида қўлида (ёки ўқитувчи столида) гуруҳ журнали, ўқув дастури, календар-мавзу режаси, дарснинг технологик харитаси бўлиши керак, кузатувчилар дарс бошлангунга қадар керакли хужжатлар билан танишиб оладилар, хона ва ўқувчиларни дарсга тайёргарлик даражаларини аниқлаб оладилар.\nДарс жараёнини кузатиш вақтида:\nўқитувчини дарсга кириб келиши (кайфияти, ишончли қадам ташлаши, самимийлик ҳолати, биринчи сўзи, ташқи қиёфаси, кийими ва б.) ни кузатиш;\nдарсга қўйилган мақсад асосида дарс жараёнини кузатиб бориш;\nкеракли ёзувлар, таклиф ва тавсияларни дафтарга қайд қилиб бориш;\nчиқиб кетмаслик, ўқитувчига тикилиб қарамаслик, уяли телефон билан сўзлашмаслик, ўқитувчини эътиборини чалғитмаслик, ҳалақит бермаслик ва ҳ.\nДемак, ўқитувчи фаолиятига самимий ҳолатда муносабатда бўлиш, унга ҳурмат билан қараш, ҳаракатларини (пантомимика орқали) маъқуллаб туриш.\nДарсдан кейинги таҳлил:\nаввал дарс ўтказган ўқитувчини эшитиш;\nмақсаддан келиб чиқиб таҳлил қилиш;\nкамчиликларни таклиф ва тавсия сифатида билдириш, шахсга тегмаслик;\nўқитувчини обрўсини кўтариш, унда кейинчалик янада самарали меҳнат қилишига имконият ва ҳоҳиш уйғотиш.\nДемак, дарс таҳлили ўқитувчида кўтаринки руҳни шакллантириши лозим, ўтказилган таҳлил ўқитувчи томонидан сизни яна бир маротаба ўзининг кейинги дарсига таклиф қилишга мажбур этиши керак.\nПедагогик тадқиқот, педагог олимлар ва амалиётчилар фикрлари, шуни кўрсатадики, дарс таҳлилига ёндашувлар хилма-хил, лекин улар ичида тахлилга комплекс ёндашув алоҳида ўрин тутади.\nДарснинг комплекс таҳлили\nПедагогик таҳлил – ўқитувчи ва талаба фаолиятининг хилма-хиллиги;\nПсихологик таҳлил – аудитория ва жамоада психологик муҳит яратилиши;\nИжтимоий таҳлил – муносабат ўрнатилиши, якка ёки гуруҳларда иш олиб борилиши;\nТехнологик таҳлил – технологияларни тўғри танланганлиги, мақсадга мувофиқлиги, қўлланиши;\nПрофессионал таҳлил – ўқитувчининг касбий маҳорати ва касбига бўлган муносабати;\nМетодик таҳлил – дидактик таҳлил, ўқув жараёнини ташкил этилиши, конструкцияси.\nЎқитувчида дарснинг ўқув режаси ва мавзу бўйича турли ишланмаларнинг борлиги, турли дидактик тарқатма материал ва кўргазмали қуролларнинг тайёрлиги.\nЎқитувчининг дарсга тайёргарлиги билан юзаки (ëки дарснинг бир қисмида) танишиб чиқилмайди. Унинг дарсга тайёргарлигини бутун машғулот мобайнида кузатиш ва таҳлил этиш лозим.\nДарсга мақсад ва вазифаларининг қўйилиши.\nЎқитувчи ҳар бир дарсга аниқ мақсад кўядими? Мақсадни қанчалик тўғри қўяди? Вазифалар белгиланадими?\nМашғулот ўтказиладиган хонанинг дарсга тайёрлиги, ўқувчиларнинг кайфияти ва соғлиги, ўқув хонаси ва столининг тозалиги, бўр ва намланган латтанинг борлиги, флипчарт ёки оқ досканинг ҳамда маркерлар, скочларнинг борлиги, айрим сабабларга кўра дарсда қатнашмаётган ўқувчиларнинг исми ва шарифлари ёзилган варақчанинг ўқитувчи столига қўйилишига, шунингдек ўқитувчининг дарсга ҳозирлигига ва унинг ташқи қиёфасига ҳам эътибор берилади.\nДидактик (ëки таълимий) таҳлил.\nБунда ўқитувчи фаолиятининг икки томони: биринчидан, ўрганилаëтган мавзуга дастурда мўлжалланган соатда, уни қандай методлар ëрдамида, ўқувчиларнинг ёши ва шахсий-психологик хусусиятларини ҳисобга олган ҳолда етказиб бера олиши, ўқувчиларни ўйлашга, изланишга мажбур этиши ва унга шароит яратиши; иккинчидан, ўқитувчи сифатидаги тажрибалари қай даражада эканлигини намойиш эта олиши назарда тутилади. Ўқитувчининг иккинчи томони таҳлил этилаëтганда, унинг ижодкорлиги, услубий маҳорати кўзга ташланиши лозим. Ўқитувчининг илғор педагогик ва новаторлик тажрибалари мана шу ердан бошланади.\nБу таҳлилда, аввало, ўқувчиларнинг кайфияти, уларнинг соғлиги, жамоадаги соғлом муҳит, ўқувчиларнинг хушёрлиги, фанга бўлган қизиқишлари, дарс бераётган ўқитувчисига муносабати, ўқувчиларнинг ҳозиржавоблиги, сезгир ва топқирлиги, идроки, янги ва аввалги материалларни эсда сақлашлари, образли ва мантиқий тафаккурлари, ўқувчилар фантазияси, олдида турган масъулиятларига нисбатан ўқувчиларнинг иродали ёки иродасизлиги, улардаги қобилият, билим, кўникма ва малакалар кўлами каби томонлар киради. Ўқитувчининг фавқулодда вужудга келган вазиятдан ўз обрўсини сақлаган ҳамда ўқувчи шахсига тегмаган ҳолда чиқа олиши, ўзини бошқара олиши ҳам инобатга олинади.\nТаҳлилнинг бу тури анча мураккаб ва масъулиятли бўлиб, ўқитувчининг ташқи қиёфаси, ўқувчилар билан тил топа олиш маҳорати, маданияти, одоби билан биргаликда дарс жараёнида умуминсоний тарбиянинг таркибий қисмларини ўқувчиларга бера олиши ва унинг нутқ маданияти ҳам назарда тутилади.\nМашғулот мобайнида ҳозирги кунда долзарб бўлиб турган миллий тарбия (экологик, иқтисодий, ахлоқий, жинсий, меҳнат, нафосат ва миллий истиқлол ғоясини сингдириш) элементлари қандай амалга оширилди? Бу тарбия турларидан қай бирига айнан шу дарсда кўпроқ эътибор берилди? Дарс тарбиявий таъсирининг самараси қандай бўлди?\nБу масалалар педагогик таҳлилнинг асосини ташкил этади. Шуни таъкидлаш керакки, ўқитувчининг маъноли нутқини ҳеч қачон бошқа нарсага қиёслаш (ёки алмаштириш) мумкин эмаслиги маълум.\nўқувчиларни фикрлашга ўргатиши;\nаниқ фикр ва материалларни ўрганиб, мулоҳаза юритиш, фикр билдиришни таъминлаши;\nўқувчиларни изланишга, қидириб топишга ўргатиши;\nўқувчини ўзи мустақил фикрга эга бўла олиши.\nЯкуний таҳлил (ёки хулоса).\nЎқитувчининг қандай мутахассис эканлиги буйича фикрлар ва турли таклифлар, йўл-йўриқлар баён этилади.\nДарсни таҳлил этиш жараёнида, аввало, машғулот олиб борган ўқитувчининг гапириши, сўнгра таҳлилда иштирок этувчиларнинг гапириши мақсадга мувофиқ.\nЭслатма! Ўқитувчининг дарси ва унинг фаолиятига бир дарс таҳлили бўйича хулоса чиқариб бўлмайди. Унинг фаолиятига бирон фикр билдириш ёки танқидий фикр бериш учун унинг турли шаклдаги бир неча дарсларини кузатиш керак.\nДарсни кузатувчилар, авваламбор, ўзлари шу кундаги таълим тизими ва ундаги янгича ёндашувлар, дарсларга қўйилган замонавий талаблар, дидактик ва услубий қарашлар, педагогик технология ва интерактив таълим, интерактив методлардан хабардор бўлишлари керак. Дарсни кузатувчиларга анъанавий, ноанъанавий, ривожлантирувчи таълимнинг мақсади ва мазмунига қараб, дарсни таҳлил қилишларига қуйидаги қўшимча материал ёрдам бериши мумкин.\nНоанъанавий – ностандарт дарслар:\n1. Мусобақа ва ўйин шаклидаги дарслар: танлов, турнир, эстафета, дуэль, ҚВЗ (КВН), тадбирли ўйин, ролли ўйин, кроссворд, викторина.\n2. Ижтимоий амалиётда маълум бўлмаган иш шакллари, жанрлари ва услубларига асосланган дарслар: тадқиқ этиш, ихтирочилик, бирламчи манбалар таҳлили, шарҳ, «Ақлий ҳужум», интервью, репортаж, тақриз, лойиҳа.\n3. Мулоқотнинг оғзаки шаклини эслатувчи дарслар: матбуот анжумани, аукцион, бенефис, митинг, вақти чегараланган мунозара, панорама, телекўприк, билдирги, мулоқот, «жонли газета», оғзаки журнал.\n4. Ўқув материалини ноанъанавий ташкил этишга асосланган дарслар: донолик дарслари, очиқ тан олиш, «дублер ҳаракат бошлайди» дарси.\n5. Хаёлийлашган дарслар: эртак дарс, совға дарс, ХХI аср дарси.\n6. Муассаса ва ташкилотлар фаолиятига ўхшаш асосланган дарслар: суд, тергов, трибунал, патент бюроси, илмий кенгаш, муҳаррирлар кенгаши, фермерлик.\nЎқитувчиларнинг ўзаро дарсни тахлил қилишига қандай қарайсиз?\nДарс тахлили педагогларга ўз махоратларини оширишга, ўзаро тажриба алмашишига ёрдам беради\nТажрибали ўқитувчи ўз хохишига кўра ўзи хохлаган вақтда кириши мумкин\nКерак эмас деб ўйлайман, лекин дарс тахлили дафтарини хисобот учун юритишга мажбурман\nБекор вақт йўқотаман, бунданда муҳим ишларим бор\nБошқа вариант (мавзу сўнгида фикр қолдириш)\nЎқитувчининг дарс таҳлили дафтари намунасиЮклаб олмоқ\ndars tahlili, dars taxlili, dars taxlili daftari, бланк, бланк взаимопосещение урока скачать, бланк взаимопосещения урока, взаимопосещение урока, дарс тахлил, дарс тахлили, скачать, тетрадь взаимопосещения, тетрадь учителя по взаимопосещению уроков\n← Метод бирлашма хужжатлари (дафтар, низом)\nСоғлом муҳит – соғлом жамоа (услубий қўлланма) →


“Саломатлик поезди” Самарқанд, Қашқадарё ва Сурхондарё вилоятларига йўл олди – Коммерсант.Уз\n1 августда поезд Самарқанд, Қашқадарё ва Сурхондарё вилоятларига йўл олди.\nЎтказиладиган кўрикларнинг сифат ва самарадорлигини таъминлаш, натижадорлигини ошириш мақсадида ихтисослаштирилган марказлар директорлари бошчилигида ўнга яқин тор соҳа мутахассисларидан иборат гуруҳлар вилоятларнинг энг чекка ҳудудларида ўз ишини бошлади. Эътиборли томони улар таркиби республика ихтисослаштирилган тиббиёт марказлари, илмий-текшириш институтлари, республика клиник шифохоналарининг етакчи олимлари, тиббиёт фанлари докторлари ва юқори малакали шифокорларидан ташкил топган.\nКўриклар давомида мутахассислар ҳар бир мурожаат қилувчига алоҳида эътибор қаратиб, тўшакда ётиб қолган қариялар ва беморлар ҳолидан хонадонларга бориб хабар олишмоқда. Аниқланган беморлар эса амбулатор шароитда вилоят ва республика тасарруфидаги даволаш-профилактика муассасаларида ҳамда республика ихтисослаштирилган марказларида ўрнатилган тартибда соғломлаштирилади.\n— Биз тиббий кўрикларимизни Сурхондарё вилоятининг чекка ҳудудларида ўтказмоқдамиз, — дейди Республика ихтисослаштирилган нейрохирургия илмий-амалий маркази директори, “Саломатлик” поездининг Сурхондарё вилояти бўйича гуруҳ раҳбари Ғайрат Кориев. — Ҳақиқатан ҳам, малакали ихтисослаштирилган тиббий хизмат узоқ туманларда истиқомат қилувчи аҳолига ҳар доим ҳам ўз вақтида ва сифатли кўрсатилмаяпти. Буни биз тиббий кўриклар чоғида халқ билан мулоқот қилиб биляпмиз. Айрим беморлар тиббий таҳлилдан ўтиш учун вилоят марказига ёки пойтахтга боришини айтмоқда. Ушбу тадбир туман аҳолисига ўз ҳудудидан чиқмаган ҳолда республика даражасидаги сифатли ихтисослаштирилган тиббий ёрдам олиш имкониятини яратиб бермоқда. Аҳамиятли жиҳати, агар бир беморда бир неча турдаги касаллик аниқланса, тор соҳа мутахассислари консилиуми асосида унга муолажа тайинланмоқда. Бу бир вақтнинг ўзида бир неча ихтисосликдаги шифокор кўригидан ўтиш имкониятидир, — дейди Республика иҳтисослашган илмий-амалий нейрологик марказ директори Ғайрат Қориев.\nРеспублика тиббий марказларидан борган малакали мутахассислар фақат тиббий кўрикларнигина ўтказиб қолмай, маҳаллий шифокорларга мураккаб жарроҳлик амалиётлари ва даволаш усуллари бўйича маҳорат дарслари ҳам ўтишмоқда. Бу эса, туманда малакали ихтисослаштирилган тиббий хизматнинг давомийлигини таъминлайди.\nЎтказилаётган сайёр консультациялар доирасида аҳоли ўртасида тиббий маданиятни юксалтириш, соғлом турмуш тарзини қарор топтириш, юқумли касалликларнинг олдини олиш бўйича тушунтириш ишлари ва мулоқотлар ҳам олиб борилмоқда.\nСаломатлик поезди Самарқанд Сурхондарё Қашқадарё\nПредыдущая запись Пожарные-волонтеры на Сицилии поджигали леса ради премий\nСледующая запись Августда 7,3 минг ўзбекистонлик ҳаж сафарига отланади


Россия А321 ҳалокати ташкилотчилари тўғрисидаги маълумот учун 50 миллион доллар мукофот ваъда қилди\nРоссия ҳукумати А321 самолёти бортида терактни амалга оширган террористлар тўғрисида маълумот тақдим этган шахсларга 50 миллион доллар мукофот пули берилишини эълон қилди, дея хабар бермоқда РИА “Новости”.\n“Федерал хавфсизлик хизмати Россия ва халқаро жамоатчиликни террористлар шахсини аниқлашда ҳамкорлик қилишга чақиради. Жиноятчиларни қўлга олишга имкон туғдирадиган маълумотларни тақдим этганлик учун 50 миллион доллар ҳажмда мукофот пули тақдим этилади”, - дея маълум қилди ФХХ.\n2015 йилнинг 31 октябрь куни Россиянинг "Когалимавиа" авиакомпаниясига тегишли Airbus-321 лайнери парвозга кўтарилгандан 23 дақиқа ўтиб ҳалокатга учраган эди. Мазкур самолёт бортидаги 217 нафар йўловчи ва етти нафар экипаж аъзосининг барчаси ҳалок бўлди.\nФХХ мазкур фалокатга теракт сабаб бўлганини тасдиқлади. Россия президенти Владимир Путин террористларни сайёранинг ҳар қандай нуқтасидан бўлса ҳам топиб, жазолашга ваъда берди.


Адлия вазирлиги баёноти ўзбек ҳукуматининг мусулмонларга очиқ таҳдиддир - | Hizb-Uzbekiston.info\nHome›МАТБУОТ БАЁНОТИ›Адлия вазирлиги баёноти ўзбек ҳукуматининг мусулмонларга очиқ таҳдиддир\nАдлия вазирлиги баёноти ўзбек ҳукуматининг мусулмонларга очиқ таҳдиддир\nЎзбекистон Республикаси Адлия вазирлиги 7 сентябр куни бир баёнот чиқарди. Унда жумладан шундай дейилади:\nБош қомусимизнинг 31-моддасига кўра, ҳар бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эга… Бу шуни англатадики, ҳар ким ўз эътиқодига амал қилиш ёки қилмасликда мустақилдир… Кузатувлар кўрсатяптики, ахлоқий-диний нуқтаи назарларни ҳуқуқий муносабатлар предметига айлантиришга уриниш, миллий қадриятларимизга зид, инсонларнинг шахсий ҳуқуқларини топтовчи ва чекловчи ахборот ташвиқотлари олиб бориш ҳолатлари аниқланди… Мамлакатимизда диний қарашларни мажбуран сингдиришга йўл қўйилмайди. Қатъий ва ўзгармас ушбу конституциявий тамойилдан ҳеч қачон воз кечилмайди. Шахсларга диний қарашларни мажбурий сингдиришга қаратилган ҳар қандай хатти-ҳаракат, тарғибот-ташвиқот жавобгарликни келтириб чиқаради… Ўзбекистон халқи бундан 30 йил олдин ўзининг тараққиёт йўлини танлаб олган – у дунёвийликка асосланган инсонпарвар демократик ҳуқуқий давлат барпо этишни кўзлайди. Ушбу ҳақиқатни шубҳа остига олишга, мутаассиб ғояларни тарғибот қилишга ҳеч кимнинг ҳаққи йўқ. (Иқтибос тугади)\nАдлия вазирлигининг бу баёноти ҳукумат позициясини акс эттириб турибди. Албатта, бу баёнот Исломга зид бўлибгина қолмай, балки унга қарши қаратилган эканлиги ойдек равшан бўлса-да, ундаги баъзи фикрларга тўхталиб ўтамиз. Аввало, шуни таъкидлаш керакки, баёнотда демократик принциплар ҳимоя қилинган экан, Адлия вазирлиги ва умуман ўзбек ҳукуматига бир савол бермоқчимиз: демократияни татбиқ қилиш ҳам аслида бир ақидани одамларга тиқиштириш эмасми? Зеро, демократия капитализмнинг таркибий қисми бўлиб, капитализм инсонга бу дунё ҳаёти ҳақида муайян фикрни, яъни дин ҳаётдан ажратилганлиги ҳақидаги умумий фикрни беради ва қонунлар ҳам шу фикрга асосланади. Демак, капитализм ҳам Ислом ёки социализм каби бир ақида, мафкура, мабдадир. Шундай бўлгач, сиз қандай қилиб ва қайси асосга кўра Ислом ва мусулмонларга бегона бўлган нарсани мажбурлаб тиқиштиришни қонуний ёки тўғри иш сифатида баҳолаяпсиз?! Бундан ташқари, сиз худдики юртимиздаги мусулмонларга танлаш имкониятини бергандек, улар гўёки демократия ва Исломни бир-бири билан таққослаб кўриб, шундан сўнг демократияни танлагандек гапирмоқдасиз. Ваҳоланки, Ўрта Осиёга Ислом даъвати етиб келиб, юрт аҳолиси мусулмон бўлганидан бери ва сохта мустақиллик берилганидан кейин ҳам Ўзбекистон аҳолиси мусулмонлигича қолмоқда. Бу халқ Исломдан воз кечиб, демократияни танлагани йўқ! У ҳатто демократиянинг мазмун-моҳиятини ҳам тушунмайди, унга эргашмайди ҳам, аксинча унга қаршидир. Қолаверса, агар бу халқни Исломдан узоқлаштириш, турли макр-ҳийлалар билан унга Исломни ёмон кўрсатиш сиёсатини олиб бормай, уни ўз ҳолига қўйганингизда, одамларнинг яшин тезлигида ўз Исломларига қайтишларини кўрган бўлардингиз.\nЭнди динни ҳаётдан ажратишга асосланган конституцияни ҳурмат қилиш ва унга итоат этиш шартлигига келсак, буни аввало ҳукуматдан талаб қилинг. Чунки ушбу конституция қабул қилинганидан бери унга ҳукуматнинг ўзи бир кун ҳам амал қилмаган! Ҳеч кимга сир эмаски, Ўзбекистон норасмий ва оғзаки буйруқлар билан бошқарилади. Ҳукумат ўзи қабул қилган конституцияни ҳам, бошқа қонун-қоидаларни ҳам оёқости қилиб ташлаган. Бу инсон ўйлаб топган қонунларнинг нақадар яроқсиз эканлигини кўрсатади. Шундай бўлгани ҳолида сиз мусулмонлардан уни ҳурмат қилиш ва унга итоат этишни талаб қиляпсизми? Албатта, биз мусулмонлар қонунларга итоат этамиз, бироқ бу қонунларнинг манбаси тўғри бўлса. Яъни улар Ислом ақидаси асосида бўлсагина итоат қиламиз. Чунки “Ла илаҳа илаллоҳ Муҳаммадар расулуллоҳ” га иймон келтирган ҳар бир инсонга Исломий ҳаёт билан яшаш фарздир.\nУшбу баёнотнинг Исломга нисбатан нафрат-адоватга тўла эканлиги, у орқали соф Ислом даъватини ёяётган мусулмонларга ҳукуматнинг очиқ таҳдид қилаётгани билиниб турибди. Шунингдек, уни юртимиздаги мусулмонларнинг ўз Исломларига қайтаётганлигини кўрган ҳукуматнинг қўрқуви сифатида баҳолаш мумкин. Бизнинг айтар сўзимиз шуки, сиз энди мусулмонларнинг Ислом асосида уйғонишларини на таъқиб қилиб, на қамаб, на ўлдириб тўхтата оласиз. Бунга ўзингиз мана неча йиллардан бери гувоҳи бўлиб келяпсиз. Агар ақлингизни ишлатсангиз, бу ишингизни тўхтатасиз ва агар одамларнинг Исломий ҳаёт билан яшашлари борасида ёрдам бера олмасангиз, ҳеч бўлмаса бунга тўсиқ бўлишдан тийиласиз. Акс ҳолда Аллоҳнинг шиддатли азоби бошингизга тушадиган Кунга тайёргарлик кўраверинг.\n– “Ўзига тиловат қилинган Аллоҳнинг оятларини эшитади-ю, сўнгра, худди эшитмагандек, мутакаббирлик қилиб туриб олади. Бас, унга аламли азоб “хушхабар”ини бер”. (Жосия:8)\nАҚШнинг IREX ташкилоти мустамлакачилик воситаларидан биридир\nTagsАдлия вазирлигидинга эътиқодўзбек ҳукуматиэътиқод қилмаслик\nЎзбекистон ҳукумати халқни яна қарзга ботирмоқчи\nҲизб ут-Таҳрир – муборак Фаластин замини матбуот бўлимидан «Маан» ахборот тармоғи ва «Маан» фазовий телеканалига очиқ хат


Америкалик сиёсатшунос: Туркия Россия самолётини кутаётган эди\n19:20 / 27.11.2015\nТуркия ҳаво чегараси бузилганда амалга ошириладиган қоидавий меъёрларга риоя этмади. Россиянинг Су-24 самолёти ростанам чегарани бузган тақдирда ҳам у Туркия устида бор-йўғи 17 секунд бўлган эди ва ҳеч қандай агрессив мақсадларни кўзламаган эди. Бу ҳақда Нью-Йорк университети профессори, глобал сиёсат масалалари бўйича эксперт Марк Галеотти.\n“Ҳаво чегараларининг бузилиши доимо рўй берадиган ҳодисадир, бу даражадаги сиёсий кески вазиятда бўлса ҳам. Бунда кутиладиган биринчи нарса огоҳлантирувчи ўқлардир, ундан кейин эса самолётни ҳаво ҳудудидан чиқиб кетишга ёки қўнишга ундайдиган ҳаракатлардир”, - дейди эксперт ўз мақоласида.\nРоссия самолёти шахсан Туркия президенти Ражаб Тойиб Эрдўған буйруғи билан 17 секунддаёқ уриб туширилиши Анқара бундай имкониятни узоқ кутганидан далолатдир, деб ҳисоблайди Галеотти. Унинг фикрича, Туркия кўпдан буён Россия самолёти бу даражада яқин келишини кутган. Шу йўл билан у Россияга ўз хабарини йўлламоқчи бўлган.\n“Шу сабабдан Россия ташқи ишлар вазири Сергей Лавров нега Туркиянинг қилмишини провокация ва пистирма деганини тушаман”, - хулоса қилди эксперт.


GM Uzbekistan кунлик авто контрактацияни 6,6 баробарга оширди - Zamin.uz\n12:43 / 20.09.2018\nGM Uzbekistan компанияси 2018 йилнинг январь—июль ойларида машина олди-сотдиси бўйича кунига ўртача 489 та шартнома расмийлаштирган бўлса, сентябрь ойида бу кўрсаткич 3351 тага чиққан. Яъни, «Ўзавтосаноат» раҳбари Шавкат Умурзоқов айтганидек, кунлик контрактациялар сони 6,6 баробарга ошган.\nЎз-ўзидан, автомобиль ишлаб чиқариш ҳажми ҳам ошган. Умурзоқов интервьюсида маълум қилишича, GM Uzbekistan бу йил 220 минг дона автомобиль ишлаб чиқармоқчи — бу ўтган йилги кўрсаткич (140 247 дона автомобиль)дан 157 фоизга кўп. Масалан, 2018 йилнинг август ойида 16,8 минг дона машина ишлаб чиқарилган бўлиб, бу аввалги ойлардаги ўртача кўрсаткичдан 120 фоизга кўп. Сентябрда 23,3 минг автомобиль ишлаб чиқарилиши режалаштирилган.\nШавкат Умурзоқовнинг қайд этишича, Асакадаги автозавод бугунги кунда суткасига 22 соат ва тўлиқ қувват билан ишлаяпти. Маълум бўлишича, завод авваллари суткасига 8—11 соатдан ишлаган. Автомобиль таннархини камайтиришга ҳам эътибор қаратилмоқда. «Бугунги кунгача бир автомобилга кетадиган харажатлар 10 фоизга камайтирилди. Яна 10—15 фоизга камайтиришни кўзлаяпмиз», — деди Умурзоқов.\n2018 йил якунлари бўйича энг талабгир автомобилларга бўлган эҳтиёжни қондириш мақсадида Damas/Labo автомобилларини ишлаб чиқариш ҳажми 1,5 баробарга — 41,1 донагача ошиши кутиляпти. Malibu ишлаб чиқариш ҳажми октябрдан беш баробарга, ноябрдан эса 10 баробарга ошади (ойига ўртача 194 донадан 2200 донагача).\nЯна бир қизиқ факт — автомобиль сотувидан январь—июль ойларида ҳар куни ўртача 41,7 миллиард сўм тушган бўлса, сентябрнинг ҳар кунида ўртача 126,5 миллиард сўм тушяпти. «Замин» янгиликларини «Вконтакти»да кузатиб боринг\n17-04-2021, 08:56, Дунё\n17-04-2021, 09:30, Жамият\nЯнгиликлар » Авто » GM Uzbekistan кунлик авто контрактацияни 6,6 баробарга оширди


06:11, 08.05.2020 // 41860\nЎзбекистонлик миллиардер Алишер Усмонов Сирдарё вилоятининг Сардоба туманидаги тошқин оқибатида жабр кўрган аҳолига кўмак бериш учун 15 миллион АҚШ доллари миқдорида хайрия маблағи ажратди. Бу ҳақда Intellinews хабар қилган.\nХабарга кўра, ушбу маблағнинг 10 миллион доллари ўзбекистонликларга ёрдам учун, 5 миллиони эса Қозоғистоннинг Туркистон вилояти Мақтараал тумани аҳолиси учун тақдим этилган.\nҚозоғистонда Алишер Усмонов жабр кўрган ҳар бир оилага (жами 5202 оила, 30 минг нафардан кўп аҳоли) минг доллардан, жами 5 миллион 202 минг доллар хайрия қилгани тасдиқланган.\nКейинчалик Telegram’даги davletovuz каналида Алишер Усмоновнинг Ўзбекистон президенти Шавкат Мирзиёевга йўллаган мактуби матни эълон қилинган.\nМуқаддас Рамазон ойида Оллоҳнинг ўзи мени Ватанимга чорлади, зеро бу кунларда биз ёрдамга муҳтож одамларга алоҳида ғамхўрлик қилишимиз ва кўмак беришимиз керак. Биз қувончли дамларда ҳам, бошга ғам-ташвиш тушганда ҳам бир-бирмизни елкама-елка туриб қўллаб-қувватлаймиз. Мен халқимизнинг тақдирига бефарқ қараб тура олмайман ва шу сабабли сув тошқинидан жабрланганлар турмушини тиклаш ва яхшилаш, талафот оқибатларини тезкорлик билан бартараф этишга ёрдам кўрсатиш учун 10 миллион доллар беряпман.\nҲурмат билан Алишер Усмонов\nЭслатиб ўтамиз, Алишер Усмонов март ойи охирида Ўзбекистондаги «Меҳр-шафқат ва саломатлик» фондига 20 миллион АҚШ доллари миқдорида хайрия маблағи ажратганди.\nМавзуга доир: Шавкат Мирзиёев Алишер Усмоновнинг ёрдами ҳақида: «Коронавирусга қарши қаерда янги дори топилса, пулини тўлаб олиб келиб бераман, деди»\n06:36, 02.08.2021 // 142125\n11:42 Кеча // 89739\n10:42, 02.08.2021 // 69175\n22:27, 02.08.2021 // 67053\n23:51, 01.08.2021 // 54681


Бобомурод Абдуллаев ишида адолат умиди сўняптими? « Ўзбекистон Халқ Ҳаракати\nБобомурод Абдуллаев ишида адолат умиди сўняптими?\n17 March 2018 - 10:09\nДавлатга қарши фитнада айбланаётган журналист Бобомурод Абдуллаевга нисбатан қийноқ қўлланмагани эълон қилинди. Тошкент шаҳар суди бу ҳақда 15-март куни ўтган маҳкамада маълум қилди. Абдуллаев суд мажлисида Миллий Хавфсизлик Хизмати (МХХ) томонидан ўзига нисбатан қўлланган қийноқлар ҳақида батафсил тўхталган.\nЖурналистнинг турмуш ўртоғи Катя Балхибоеванинг айтишича, маҳкама иштирокчиларини ларзага келтирган бундай қийноқларнинг инобатга олинмаслиги мамлакатда адолатли суд қарор топаётгани ҳақидаги умидларни йўққа чиқариши мумкин.\nҲокимиятни куч билан эгаллашга уринишда айбланаётган журналистлар Бобомурод Абдуллаев, Ҳаётхон Насриддинов ҳамда тадбиркорлар Шавкат Оллоёров, Равшан Салаевлар устидан навбатдаги маҳкама 15-март куни бўлиб ўтди.\n5-март куни бошланган дастлабки суд жараёни мамлакат суд тизимида кузатилмаган ҳолат – Бобомурод Абдуллаевга нисбатан қўлланган қийноқлар юзасидан тиббий экспертиза ўтказишга кўрсатма бериш билан тугагани ҳуқуқ фаоллари олқишига сазовор бўлган эди.\nЭкспертиза хулосасига кўра, айбланувчи қийноққа солингани ҳақидаги даъво тасдиқланмаган.\nКатя Балхибоева бундан ларзага тушганини, эрига нисбатан кўрсатилган қийноқ аломатларига маҳкамада қатнашганлар ҳам гувоҳ бўлишганини айтади.\n“Олдинги сафар адвокатимиз [Сергей] Маёровнинг қийноқ ҳақидаги аризаси инобатга олинганида жудаям хурсанд бўлган эдик. Аммо кечаги судда буларнинг қилган ишини кўриб, мен эрталабгача ухлай олмай чиқдим, гапиришга тил ожиз. Ҳамма нарса ўзгараётган бир пайтда, қонунлар устуворлик касб этаётган ўзгаришлар даврида, масалага бундай ёндашиш. . . нима дейишни ҳам билмайсан”, – дейди Балхибоева.\nСуд раиси тиббий экспертиза қийноқ аломатларини топмагани ҳақида маълум қилган. Абдуллаев маҳкама залида танасидаги қийноқ изларини кўрсатганидан сўнг экспертиза белгиланган эди.\nКатя Балхибоеванинг айтишича, Абдуллаев унга қўйилган айбловларни мутлақо рад этган, қийноқлар орқали айбга иқрор бўлишга мажбурлангани ҳақида батафсил тўхталган.\n“Биринчи судда Бобомуродга нисбатан қийноқлар кўрсатилганига залда ўтирганлар ҳаммаси, дипломатлар, журналистлар, ҳуқуқ ҳимоячилари гувоҳ бўлишган эди. Хўжайин кўрсатинг деган жойни, ечиниб кўрсатган эди. Кечаги аҳвол эса бунинг мутлақо тескариси, умуман яхши нарса бўлмади. Судда Бобомурод 15 минутлар гапирди, шу вақт ичида қийноқлар ҳақида айтилган гапларга залдаги одамлар ҳам чидай олмай кетди. Шундан сўнг судя уни тўхтатди, бир томондан одамлар бунга чидай олмай қолишган бўлса, бошқа томондан бу гапларни ҳаммасини ёзиб улгуришлари ҳам керак эди. Билмадим, бу гапларни эшитгандан кейин суд қандай хулосалар чиқаради. . . У ўз сўзида фақат қийноқлар ҳақида гапирди, ўша олиб кетилган кундан бошлаб ҳали уч кун давомидаги қийноқлар ҳақида гапириб тугатмасдан аввал суд уни тўхтатди”, – дейди Балхибоева.\nАбдуллаев ўтган йил 27-сентабр куни МХХ ходимлари томонидан яшаётган уйи яқинидаги кўчада ушлаб, олиб кетилган эди. Аввалига бир неча кун дом-дараксиз бўлган журналистнинг кейинчалик МХХ ҳибсхонасида сақланаётгани, унга нисбатан жиноий иш қўзғатилгани, бу махфий жиноят ишини Миллий хавфсизлик хизмати юритаётгани маълум бўлди. Мазкур иш доирасида тадбиркорлар Равшан Салаев, Шавкат Оллоёров ва блогер Ҳаётхон Насриддинов ҳам ҳибсга олинди.\nУларнинг ҳаммаси жамоатчиликка “Усмон Ҳақназаров” тахаллуси билан танилган муаллиф томонидан ёзилган мақолаларга алоқадорликда айбланмоқда.\nУсмон Ҳақназаров мақолалари мухолифатдаги Ўзбекистон халқ ҳаракати саҳифасида эълон қилиб келингани, айбномада ҳаракат раиси Муҳаммад Солиҳ ҳам борлиги инобатга олинса, давлатга қарши фитна, ҳокимиятни куч билан эгаллашга уриниш иши янги ҳокимият даврида мухолифатга нисбатан бошланаётган дастлабки маҳкама жараёни сифатида кўринади.\nҲуқуқ ҳимоячилари бу иш тазйиқ ва қийноқлар воситасида тузилгани ҳақида гапиришмоқда. Айбланувчилар терговдаги қийноқлар туфайли ҳокимиятни куч билан эгаллаш мақсади ҳақида иқрорлик беришган, бу ишни юритган МХХ зобитларининг кейинчалик бошқа жиноятларда айбланиб ҳибсга олиниши ҳам қийноқ тергов давомидаги асосий усул сифатида ишлатилганидан дарак беради.\nМаҳкамада аввал ўзига нисбатан қийноқлар ўтказилгани ҳақида судга ариза киритган блогер Ҳаётхон Насриддинов айбномани тан олган. Айбланувчи тадбиркорлардан бири Равшан Салаев ҳам иқрорлик билдирган.\nЖурналистлар устидан маҳкама 26-март куни давом этиши кутилмоқда.


Emirates’нинг соф фойдаси 40 фоизга кўпайди\n16:55 / 08.05.2015 1580\n2014-2015 молиявий йили якунларига кўра Emirates авиакомпаниясининг соф даромади 40 фоизга ошгани маълум бўлди. Эслатиб ўтамиз, молия йили 31 март куни якунига етди. Бу маълумотлар авиакомпания тарқатган матбуот хабарномасида акс этган.\nМаълум бўлишича, соф даромад 1.2 млрд долларни ташкил қилган. авиакомпания кирувчи Emirates Group авиация гуруҳининг соф даромади 34 фоизга ортиб, 1.5 млрд долларга тенглашган. Шунингдек, компаниянинг тушуми 7 фоизга ошиб, 24.2 млрд рублни ташкил қилган.


#ФАРЗАНД_ТАРБИЯСИДА_АЁЛНИНГ_ЎРНИ | "Оила" маркази\nТарбия жараёнида, албатта, аёлнинг ўрни беқиёсдир. Аёлларимизни жамият тараққиётининг барча жабҳаларида ҳоҳ ишлаб чиқариш, ҳоҳ тадбиркорлик, ҳоҳ педагогик фаолият ва ниҳоят оилада етакчи эканликлари сир эмас. Тарихдан маълумки, аждодларимизнинг қадимги ёзма ва оғзаки манбаларида аёлларнинг ижтимоий ҳаётдаги мавқеи доимо юқори баҳоланиб келинган.\n“Оила” ИАТ маркази ҳузурида ташкил этилган махсус ўқув курсларида касб малакасини ошираётган хотин-қизлар билан ишлаш ва оилавий қадриятларни мустаҳкамлаш бўйича маҳалла мутахассислари учун белгиланган дарс машғулотлари дастурларида ҳам оилаларни мустаҳкамлаш, фарзандлар тарбияси, комил шахсни камолга етказиш каби йўналишларга асосий эътибор қаратилмоқда.\nМаънавият, психология тренингларида инсон руҳияти, унинг атрофдаги воқеа ҳодисаларга соғлом муносабати, фикрлаши ва дунёқарашида оиланинг, ота-она, яқинларнинг таъсири ҳақидаги таҳлиллар ўрганилади. Соғлом турмуш тарзи, миллат генофондининг соғломлиги, демографик вазиятларни барқарорлаштириш репродуктив саломатлик машғулотларида тингловчиларга етказилса, ижтимоий хизмат йўналишидаги маҳорат сабоқларида оиланинг генограммаси, эко карта ҳамда ижтимоий ҳимояга муҳтож кишининг аҳволини баҳолаш мезонлари, ижтимоий иш ходимининг ахлоқ этикаси ҳаётий фактлар ва интерфаол усулларда ўргатилмоқда.\nИнсон омили, инсон фактори муҳим бўлган ҳар бир ҳолатда маънавий хазинамиз, аждодларимиз ўгитлари, ҳадис ва ривоятларнинг таъсири беқиёс эканлиги бугун айтилаётган янгилик эмас, ахир. Баъзан кексайган отасини қаровсиз қолдирган ўғилга танбеҳ беришда “Отанг ўтирган уйнинг томига чиқма”, “Ота рози - худо рози”, дейилган минг йилликларга дахлдор мақол ёки нақл ҳам ҳар қандай кишига маълум маънода таъсир этади.\nОлот тумани Шейхлар қишлоғида истиқомат қиладиган Оллоберган (исмлар шартли равишда ўзгартирилган) хонадонига маслаҳатчининг якка тартибдаги суҳбатлари туфайли хотиржамлик меҳр-оқибат қайтганини эшитиш яна бир бор оила институтини мустаҳкамлаш бўйича давлат сиёсатининг самарадорлиги ўз исботини топди. Ёки яна бир мисол: Шофиркон туманидаги Саврак қишлоғида яшовчи Ҳабиба ва Фаррухлар(исмлар шартли равишда ўзгартирилди.)нинг ажрим ёқасига келиб қолган оиласини кенг жамоатчилик биргаликда сақлаб қолиши ҳам хайрли ишдан далолатдир.\nОиладаги маънавий муҳит, фарзандлар тарбияси барча-барчасида аёлнинг роли беқиёс. Ризоуддин ибн Фахриддин “Оила” номли асарида аёллар ҳақида тааъкидлаганидек, “Агарда оила кемага ўхшатилса, хотун кеманинг қуйруғи ҳукмида бўлур. Дарёда катта қувватга эга бўлган кема қуйруқ ҳаракатига эргашиб юргани каби, мамлакат мисолида бўлган оилаларда оила ичида бўлган хотун ҳаракатига эргашурлар. Хотунлари тарбияли бўлган халқ – тарбияли-ю, хотунлари тарбиясиз бўлган халқ – тарбиясиз, хотунлари тиришқоқ, тадбиркор иродали бўлган халқ – бою, хотунлари ялқов ёки исрофгар халқ фақир бўлиши аниқдир”.\nОила тарбиясининг муҳим йўналиши ғоявий тарбиядир. Оиладаги тарбия шахснинг шаклланишида, уни сиёсий, диний, эстетик, ахлоқий, бадиий, касбий қарашларини маълум бир мақсад, ғоя йўлига йўналтирилган бўлади. Бундай тарбия инсон дунёқарашининг кенгайишига хизмат қилиб, том маънода мафкуравий тарбиянинг асосини ташкил этади. Абу Наср Фаробий таъкидлаганидек: “инсонда гўзал фазилатлар икки йўл - таълим ва тарбия йўли билан ҳосил қилинади. Таълим фақат сўз ва ўргатиш билангина бўлади. Тарбия эса, амалий иш тажриба билан, яъни шу халқ, шу миллатнинг амалий малакалардан иборат бўлган иш ҳаракат, касб-ҳунарга берилган бўлиши, ўрганишидир”, - дейди. Унинг фикрига кўра, таълим-тарбия ишларини икки йўл билан амалга ошириш даркор. Биринчиси, - қаноатбахш сўзлар, чорловчи, илҳомлантирувчи сўзлар ёрдамида одат ҳосил қилинади...Иккинчи йўл – мажбур этиш йўлидан иборат деб кўрсатиб ўтади.\nЎзбек оиласида бола онгида соғлом ғоя ва билимлар шаклланиши жараёнида оиланинг катталари - боболар, момолар, яқин қариндош-уруғлар ҳам бевосита иштирок этади. Азалий удумга биноан бола тарбиясида ота-онадан кўра бобо ва бувиларнинг таъсири кучлироқ бўлади. Улар оиладаги маънавий муҳитнинг бошқарувчилари ҳисобланади. Бундай тарбия анъанаси буюк аждодларимиз тақдирида муҳим ўрин тутган. Масалан, Амир Темур неваралари тарбияси билан уларнинг оналари эмас, бувилари шуғулланган. Хусусан, Шохрух Мирзо, Халил Султон, Улуғбек Мирзо сингари шахзодалар Сароймулкхоним қўлида тарбия топган. Аҳли дониш эътирофи билан айтганда, “Оналар болани дунёга келтирганликлари учун эмас, уни одобли, ахлоқли қилиб вояга етказганликлари учунгина олқишга сазовор бўладилар”.\n“Оила” ИАТ Маркази Бухоро вилоят бошқармаси\nҳузуридаги махсус ўқув курси раҳбари


Асака ва Қўқонда қўлдаги бензин нархи беш минг сўмгача чиқди\n13 апрел 2021, Тошкент вақти: 23:49\nАсакадаги УзГазОйл АЁҚШида бензинга навбат\n“Ўзбекнефтмаҳсулот” компанияси бензин чайқовчилигини олдини олиш мақсадида 23 октябрдан бошлаб бензин нархини кўтарганига қарамай, вилоятларда бу маҳсулот ҳамон тақчил бўлиб қоляпти. Озодлик манбаларининг айтишларича, аксарият туманларда бензин фақат “УзГазОйл” шохобчаларида бир-икки соат сотилиб, тугаб қоляпти. Хусусий АЁҚШларга эса бензин берилмаяпти.\nАндижон вилояти Асака туманидаги Озодлик манбасининг айтишича, бензин учун ҳайдовчилар кечасидан навбат олмоқда:\n“Бензин жудаям муаммо бўлиб қолди. Асака туманида ҳозир фақат УзГазОйл АЁҚШида, у ҳам бўлса икки кунда бир бўлади. Мошиналар навбати бир километргача чўзилиб кетган. Узоғи билан бир соат сотадида, бензин тугади деб ёпиб қўяди. Лекин ўзларининг нақд пул берадиган танишларига сотаётгани гувоҳи бўлганман. Кечаси ўзларининг мерник идишларига қуйиб заправка ёнидаги бензинфурушларга нақд пулга сотяпти”, дейди манба.\nУнинг айтишича, хусусий АЁҚШларда ҳам умуман бензин йўқ:\n“Бензин асосан, қўлга ўтиб кетяпти. Хусусий заправкаларда эса умуман бензин йўқ. Эшитишимча улар бензин оляпти, лекин асосан нақд пул тўлайдиган чайқовчиларга кечаси сотяпти. Кейин счетдан счетга пул ўтказади, ўша ерда бензин сотилгани кўриниб туради. Ҳозир Асаканинг марказида бир литр бензин нархи 4,5 минг сўмга, қишлоқларда эса 5 минг сўмга чиқиб кетди”, деди манба.\nБу ҳам Асака, 24 ноябрь, 2016й\n“Ўзбекнефтмаҳсулот” компанияси бензин чайқовчилигига барҳам бериш учун 23 октябридан бензин нархини ошириб, бир литр АИ 80 бензин нархини 2800 сўм, АИ 90 эса 3000 сўм қилиб белгилаган эди.\nБироқ, ўтган бир ой мобайнида жойларда бензин таъминоти бўйича жиддий бир ўзгариш сезилмади. Тошкентдан ташқари ҳуддуларда бензин яна чайқовчилар қўлида сотилишда давом этяпти.\nҚўонлик ҳайдовчилардан бири қўлдаги бензин нархи 4800 сўмга чиққанини Озодликка ёзди:\n“Яқинда қонун чиққанди, республика бўйлаб бензин нархи 2800 сўм бўлади, деб. Ҳозир у нархда умуман бензин йўқ. Мабодо чиқиб қолсаям, Қўқонда 3100 сўмдан сотиляпти. Заправкаларнинг дарвозалари ёпиқ. Кеча қўлдан литрини 4800 сўмдан олдим”, деб ёзди қўқонлик ҳайдовчи.\nОзодлик билан илгариги суҳбалардан бирида, самарқандлик хусусий АЁҚШ эгаларидан бири, бензин нархининг оширилишига унинг “шапка”си сабаб бўлишини айтган эди:\n“Мен қарийб 15 йилдан буён АЁҚШни бошқараман. Хусусий тадбиркорман. Битта бизда эмас, бошқа вилоятларда ҳам шундай. Уч ойча бизда умуман бензин тортилиб қолди. Ўшанда бензин нархи 2075 сўм эди. Нефтебазада тоннасига 100 доллар бермасангиз ололмасдингиз. Ҳозир бензин қиммат бўлиб, “шапка”нинг нархи сал тушди. Ҳозир ҳар литрга 20-50 сўмдан сўрашяпти. Бу тоннасига 200 дан 500 минг сўмгача дегани. Лекин ҳозир ҳеч ким бу бензинни олмаяпти. Чунки, “шапка”ни чиқимини чиқаришнинг иложи йўқ. Бензин нархи ошганидан кейин, солиқ инспекцияси бензинни давлат нархидан қиммат сотганларни жавобгарликка тортиш ҳақида огоҳлантиряпти. Шунинг учун, ҳеч ким зарарига ишлагиси келмайди. Ҳеч ким “шапка” бериб бензин олиб, ўзининг зарарига сотишни истамайди. Улар бизга очиқ айтади. Агар биз ҳам тепага узатмасак вагон келмайди. Ҳар вагон устига 4000-5000 доллар миниб бизга етиб келади”, дейишади”, деган эди АЁҚШ раҳбарларидан бири.\n"Ўзнефтмаҳсулот" ҳиссадорлик компаниясининг ўзини таништирмаган мулозими, вилоятларда бензин тақчиллигини инкор қилди ва лимит бўйича бензин тарқатилаётагнини Озодликка айтди.


Туркман президентининг Тошкентга сафаридан халқи кўп нарса кутмоқда\n29 июн 2022, Тошкент вақти: 06:40\nТуркманистон президенти Қурбонқули Бердимуҳаммедов 10-11 март кунлари расмий ташриф билан Ўзбекистонга бўлади. Бу ҳақда Туркманистон матбуоти расмий xабар тарқатди.\nТуркманистон Вазирлар Маҳкамасининг 29 февраль кунги йиғилишида ҳукумат раиси ўринбосари, ташқи ишлар вазири Рашид Мередов ҳисобот берди. Хусусан, у Ўзбекистон томони билан яқин ҳамкорликда турли соҳалардаги давлатлараро муносабатларни тартибга солувчи икки томонлама ҳужжатлар пакети устидаги ишлар якунига етаётгани ҳақида маълум қилди.\nМажлисда давлат раҳбарини кузатиб борувчи ҳукумат делегацияси таркиби тасдиқланди. Мамлакат президенти Қурбонқули Бердимуҳаммедов бўлажак музокаралар икки мамлакат халқлари ўртасидаги азалий дўстлик, биродарлик ва яхши қўшничилик муносабатлари асосида ташкил топган ўзаро ҳамкорлик ривожи суръатига янги туртки бўлиб қолишини таъкидлади, дея хабар берди Туркманиситон давлат ахборот агентлиги .\nТуркманистон президентини кутиб олиш тантаналарида иштирок этиш учун Ўзбекистон ва Туркманистон халқ артисти Бобомурод Ҳамдамовга таклиф келди.\n“Мен бундан жуда ҳам хурсандман. Анчадан бери бир келсалар, бу ерда ҳам учрашув бўлса, деб ўйлаб юрган эдим. Булар бир гаплашиб олса, иккала халқ учун ҳам яхши бўлса керак,- деди Б.Ҳамдамов ва Туркманистон президенти ташрифидан ижобий самаралари кутаëтганини айтди. - Чегараларда борди-келди енгиллашса, одамлар учун қулайликлар яратилса, деган умиддаман. Бу, аввало, мен учун яхши. Чунки мен иккала халқнинг артистиман. Биттаси отам бўлса, биттаси онам, биттаси укам бўлса, биттаси акам. Иккаласи бир яхши бўлиб кетса, мендан бахтли одам бўлмас эди”.\n2007 йилнинг октябрида Ўзбекистон президенти Ислом Каримов Туркманистонга расмий ташриф билан борганида делегация таркибида Бобомурод Ҳамдамов ҳам бор эди.\n“Улар бизни жуда яхши кутиб олди. Ўзбекистондан 52 та артист бўлиб бордик. Ҳамма хурсанд. Туркманистон артистлари билан қўшилиб концерт бердик. Биз Туркманистондан жуда хурсанд бўлиб келдик”,- дейди Б.Ҳамдамов.\nБ.Ҳамдамов айтган ташриф чоғида 2008-2012 йилларда иқтисодий ҳамкорлик ва ўзаро муносабатларни тобора мустаҳкамлашга қаратилган давлатлараро шартномалар имзоланган эди.\n“Озодлик”нинг Ашхободдаги мухбири Холмурод Қиличдурдининг айтишича, туркманистонликлар, хусусан, Тошҳовуз ва Лебоб вилоятида яшовчи этник ўзбеклар бу сафардан кўп нарса кутмоқда. Жумладан, улар Ўзбекистондан келин бўлиб тушган фуқароларнинг ҳуқуқий мақоми каби муаммоларнинг ечимига умид қилаётир. Туркманистонда яшаëтган ўзбекларнинг Тошкентда олий таълим олиш масаласи ҳам ҳал қилишга лойиқ мавзудир.


ИнтерФУТБОЛ :: Зоҳир Пиримов: «Бизга ишонишмагани фойдамизга ишлади»\nЗоҳир Пиримов: «Бизга ишонишмагани фойдамизга ишлади»\nПойтахт вилоятининг АГМК жамоаси тарихида янги саҳифа очилди. Олмалиқликлар ўз тарихларида илк бор Ўзбекистон кубоги соҳибига айланишди. Улар «Истиқлол» стадионида кечган финал учрашувини ҳали узоқ вақт эслаб юришади. Ахир ҳал қилувчи баҳсда «Пахтакор» ишончли тарзда мағлубиятга учратилди. Бундай бўлишини ҳаттоки, АГМК раҳбарлари, мураббийлари ва футболчилари ҳам кутишмаганди. Тўғри, ғалабага умид ва ишонч бўлади, барибир. Лекин финалда бундай ҳисоб қайд этилишини ҳеч ким кутмаганди, очиғи. Хуллас, ўз тарихида илк бор финалга чиққан АГМК мамлакат кубогини қўлга киритган 8-клубга айланди. Олмалиқликларга қадар «Пахтакор» (11 марта), «Бунёдкор» (4), «Навбаҳор» (3), «Локомотив» (3), «Нефтчи» (2), «Насаф» (1) ва «Дўстлик» (1) жамоалари Ўзбекистон биллур соврини соҳибига айланганди. АГМК устози Бахтиёр Ашурматов учун эса ушбу учрашув бош мураббий сифатидаги илк финал бўлди. Хуллас, битта ўйинда бир нечта тарихий воқеликлар кузатилди. АГМК энди кубок турнири ғолиби сифатида келаси мавсум ОЧЛда иштирок этади. Аниқроғи, ягона баҳсдан иборат саралашнинг «плей-офф» босқичларида ўз имкониятини синаб кўради. Биз Фарғонадаги ўйин якунлангач, АГМКнинг 3-голи муаллифи Зоҳир Пиримов таассуротлари билан қизиқдик.\n- Зоҳир, аввало, ғалаба муборак. Кўпчилик жамоангиз ғалаба қозонишига ишонмаганди. Ижобий натижада энг муҳим омил сифатида нимани кўрсатган бўлардингиз?\n- Табрик учун раҳмат. Ҳозир жуда ҳаяжондаман. Жамоамизнинг ҳар бир аъзоси худди шундай ҳолатда. Бутун вужудимизни кўтаринки кайфият чулғаб олган. Тўғри айтдингиз, АГМКнинг кубок ютишига ишонч жуда паст эди. Билмадим, айни шундай қараш фойдамизга хизмат қилгандир. Муҳими, майдонда бир жамоа - бир тан бўлиб ҳаракатландик, охиригача курашдик. Бу кўплаб жамоадошларим учун биринчи финал эди. Айримлар учун охиргиси ҳамдир, балки. Шуларни инобатга олган ҳолда, боримизни бердик. Менимча, натижа шундай ёндашув ортидан келди.\n- Бошқача айтганда, ғалабага умид бор эди, лекин бундай якунни кутмагандинглар, тўғрими?\n- Агар ўзимизга ишонмасак, майдонга тушишимизнинг ҳожати йўқ. Тўғри, «Пахтакор» кучли жамоа. Аммо енгилмас даражада эмас. Ҳаммаси майдонда ҳал қилинарди, амалда шундай бўлди. Қисқаси, кучли ирода ва характер кўрсата олдик.\n- Ўйин учун қандай тактика танланган эди? Мураббий майдонга тушишинглардан аввал қандай кўрсатмалар берди?\n- Яхши ҳимояланиб, тезда қарши ҳужумга чиқишимиз керак эди. Мураббийнинг бу борадаги кўрсатмаларини яхши бажардик, деб ўйлайман.\n- Сизларга омад ҳам кулиб боқди, бу фикрга қўшиласизми?\n- Қайсидир маънода, ҳа. Ахир омадсиз иш битмайди. Лекин умумий қараганда, катта ҳажмда ишни бажардик. Ҳар бир чизиқда мукаммал ўйнашга ҳаракат қилдик.\n- Танаффус чоғи АГМК кийиниш хонасида қандай суҳбат бўлди?\n- Мураббийимиз биринчи бўлим суръатини туширмаслигимизни уқтирди. Яна бир жиҳат шуки, ўйин давомида хатолардан имкон қадар қочдик. Зеро, «Пахтакор» хатоларни кечирадиган жамоа эмас.\n- Бу шахсан сиз учун фаолиятингиздаги энг муҳим ўйин ва ғалабами?\n- Худди шундай. Мана, биринчи жиддий совринни қўлга киритдим. Ўйлайманки, бу охиргиси бўлиб қолмайди. Биз биргаликда тарих яратдик ва энди муваффақиятимиз тасодифий эмаслигини исботлашга ҳаракат қиламиз.\n- Сўнгги дақиқаларда урган голингиз ва ғалабани айнан кимга бағишладингиз?\n- Ғалаба аввало, бизни ҳар бир ўйинда ёлғизлатиб қўймаган мухлисларимизга тегишли. Улар ҳар қандай шароитда жамоамизни қўллаб-қувватлаб келишяпти. Фарғонага ҳам Олмалиқдан юзлаб мухлислар келишди. Қолаверса, аксарият маҳаллий ишқибозлар бизни олқишлаб туришди. Голимни эса ота-онамга бағишлайман. Зеро, футболчи сифатида шаклланишимда уларнинг ҳиссалари катта. Агар вақтида менга кучли эътибор қаратишмаганида, бугунги совринни қўлга киритиш қаёқда эди... Ўйиндан кейиноқ уйга қўнғироқ қилиб, уларни табрикладим, қувончимни баҳам кўрдим.\n- Агар АГМК Суперлига баҳсларида ҳам финалдаги каби иштиёқ кўрсатганида, ҳозир биринчи олтиталикда ўйнардинглар, тўғрими?\n- Эҳтимол. Аммо чемпионат ва кубок ўйинларини бир-бири билан таққослаш ноўрин. Муайян битта ўйинга максимал даражада тайёргарлик кўриш мумкин. Бир неча ой давом этадиган чемпионат эса, умуман бош-қача ёндашув талаб этади. Балки Бахтиёр Ашурматов мавсум аввалида бош мураббий ролига тайинланганида ва ҳозирги таркиб ўша пайт шаклланганида, бемалол кучли олтиликка кирармидик...\n- Демоқчисизки, ҳозирги муваффақиятда бош мураббийнинг ҳиссаси катта.\n- Шундай. Бахтиёр ака футболчиларда ўз кучларига ишонч ҳиссини уйғота олди. Таркибимизда тажрибали футболчилар борлиги ҳам ғалабамиз омилларидан биридир.\n- Қизиқ, АГМК ОЧЛда иштирок этишга нечоғли тайёр?\n- Ҳозир биринчи навбатда, Суперлиганинг қолган ўйинларига эътибор қа-ратишимиз керак. Менимча, ОЧЛга тайёргарлик кўриш учун вақт етарли.


Одаматонинг 1 гунохи, дунёни гунохкор қилди — Dilkashradio.com\nАссалому алайкум азиз ака ука ва опа сингиллар. Муқаддас Калом дарсига хуш келибсиз. Азизлар, эсингизда бўлса юрак мусофирчилиги хақидаги хикояни бошлаган эдим. Бугун хам, ушбу қизиқарли сафар хақидаги қизиқарли ва фойдали хикоянинг давомини эътиборингизга хавола этаман. Илхомнинг дадаси махаллий чўпон Каримбек акага бор гапни гапириб берди, ва улар хулоса чиқаришни Худога топшириш мақсадида бирга ибодат қилишди. Энди эса, давомини тингланг.\n“Биласанми, бунга ўхшаган масалалар бўйича, сен аввалам бор жамоатинг чўпонига, яъни менинг олдимга келишинг керак эди Илхомжон” деб мурожаат қилди Каримбек ака. Илхом Хиротдаги жамоатда Каримбек ака билан ўтирар экан, бу гапни эшитиб бир оз уялгани кўриниб турар эди. У албатта, чўпонига Худога берган ваъдаси хақида айтишни, уни огохлантиришни истаган. Илхом гап бошлаб шундай деди, ”Каримбек ака, Худога берган ваъдам хақида айтмоқчи эдим, лекин сиз бунга рози бўлмай, шу ерда, Хиротда қолиб ота онамга ёрдам беришим хақида гапирасиз деб ўйлаган эдим. Лекин мен қайтиб келишни режалаштирганман.\nУндан ташқари, Муқаддас Шахарга бориб ибодат қилганимда Худо менга келажагим хақида нима айтиши менга номаълум”. Каримбек, чуқур нафас олиб гапини бошлади, ”Илхом, сенинг йўлинг рухий йўл бўлишини мен дойим билган эдим. Масалан сенинг катта аканг кўпроқ тирикчиликга қизиқади, сен эса дойим Худонинг хақиқати хақида ўйлайсан. Ундан ташқари, Худо чақирган сафарга кетмоқчи бўлсанг, мен сенга тўсқинлик қилмайман” “Рахмат Каримбек ака, сиз дойим менга ёрдам ва тасалли бериб йўл бошловчим бўлиб келгансиз. Сизга буларни қўрқанимдан айтмаган эдим. Бу умуман бошқа туйғу, гап қўрқишда эмас, аксинча, ажралишдан қўрқув бўлса керак, мен бу йўлдан кетишимни билар эдим. Энди сафаримда менга ким йўлбошловчи бўлади?” “Худо, Сенинг йўлбошловчинг бўлади менинг азиз талабам. Шу хаёт чоррахасига сени олиб келган Худо, сафарингдаги хар бир чоррахада сен билан бирга бўлади.” “Каримбек ака, эсингиздами, касал бўлишимдан олдин, жамоатимиз йиғилишларининг бирида, сиз Одам ато ва Нух пайғамбар хақида ваъз қилган эдингиз?”\n“Ха эсимда, сен бу маърузани катта қизиқиш билан тинглаганинг хам эсимда.” “Сиз Худо бизни қандайдир мақсад учун яратгани хақида гапирдингиз, хар биримиз, Худога лойиқ бўлишга интилиб яшашимиз хақида ўргатган эдингиз. Лекин Нух пайғамбар давридаги одамлар Худо ўрнига ўз манфаатларини излаган эди”. Каримбек ака, Муқаддас Каломни қўлига олди. Ибтидо китобини очиб, ” Бироқ Нуҳ Худованднинг илтифотига сазовор бўлган эди. Нуҳ солиҳ киши бўлиб, ўз қавмида бенуқсон турмуш кечирар, Худо билан юрар эди. Ўшанда ер зўравонликка тўлиб-тошган, Худонинг кўзи олдида бузила бораётган эди.” Каримбек ака, бу оятларни ўқиб бўлиб, ”Ха, Нух пайғамбар давридаги одамлар жуда бузуқ одамларга айланган эди. Худо мукаммал дунёни яратди, лекин Одам атонинг биринчи гунохидан сўнг хаммаси ўзгариб кетди.” Азизлар, хикоянинг давомини кейинги сафар хавола этаман. Бордию хикоя билан яқинроқ танишмоқчи бўлсангиз, www.najot.com сайтимизга ташриф буюринг. У ерда сиз нафақат қизиқарли ва фойдали хикоялар, баълки бошқа масихий ака ука ва опа сингиллар билан мулоқатда бўлишингиз мумкин. Ундан ташқари, мактуб йўллаш учун dilkash@najot.com электрон манзилимиздан фойдалансангиз бўлади. Хайир азизлар, Худонинг инояти барчангизга ёр бўлсин.\nМуқаддас Китобни ўрганиш 03


Қаҳва организмига таъсири\nҚаҳва аёллар организмига қандай таъсир қилади\nҚаҳва - қаҳва дарахтининг қовурилган ва майдаланган донларидан тайёрланган ичимлик. Дунёдаги энг машҳур ичимликлардан ҳисобланади. Унинг фойдали ва зарарли хусусиятлари бор. Батафсил қуйида.\nҚаҳва доналарида 70 га яқин биологик фаол компонентлар, жумладан кофеин, 30 га яқин органик кислоталар, B гуруҳи витаминлари, шунингдек, фолий кислоталари, калий, марганец, магний ва фосфор мавжуд. Ичимлик антиоксидантларга бой.Фойдали хусусиятларJAMA Internal Medicine журнали чоп этган тадқиқотга кўра, ўртача даражада қаҳва истеъмол қилган ўрта ёшли британияликларнинг вафот этиш эҳтимоли 10-15%га камроқ кўрсаткич қайд этилган. Яна бир тадқиқот шуни кўрсатдики, қаҳва айрим турдаги саратон касаллигининг келиб чиқиш хавфини камайтиради.Бундан ташқари, қаҳва ичимлигини мунтазам истеъмол қилиш яллиғланишни камайтиради ва гипотензия (қон босимининг меъёрдан камайиб кетиши) ҳолатида қон босимини оширишга ёрдам беради.Парҳезшунос Вероника Хованская РИА Новости агентлигига маъум қилишича, ўртача миқдорда кофеин истеъмол қилиш (яъни кунига бир-тўрт финжон қаҳва) диққатни жамлашга ёрдам беради ва ақлий фаолликни оширади. Бир финжон деганда 100 мл назарда тутилган.Қаҳва ичимлиги бир қатор фойдали жиҳатларга эга:Қаҳва аёллар организмига ҳам яхши таъсир қилади. Соч, тери ва тирноқларнинг гўзаллигини сақлаб қолишга ёрдам беради. Бундан ташқари, бош оғриғини камайтириши мумкин.Зарарлар ва қарши кўрсатмаларАлбатта, кўп миқдордаги қаҳва организмга зарар етказиши ҳам мумкин. Хусусан, у кальцийни емиради ва суяклар саломатлигига таъсир қилади.“Сифатсиз қаҳваларда кўнгил айниши, бош оғриғи ёки умумий нохуш ҳолатларга сабаб бўлувчи зарарли аралашмалар бўлиши мумкин. Шунингдек, уйқусизлик ва хавотирни ҳам қўзғатади. Агар организмда холестерин миқдори юқори бўлса, фильтрланган қаҳвани танлаган маъқул”, - дейди шифокор.Қуйидаги ҳолатлар қаҳва истеъмол қилиш мумкин эмас:Бундан ташқари, кофе руҳий касалликларга чалинганлар учун зарарли. Чунки у ташвишланиш, асабий ҳаяжон ва ваҳима ҳисларини қўзғатиши мумкин.Мавзуга оид:\nCC0 / Pixabay / Кофейные зерна в чашке\nҚаҳва - қаҳва дарахтининг қовурилган ва майдаланган донларидан тайёрланган ичимлик. Дунёдаги энг машҳур ичимликлардан ҳисобланади\nҚаҳва доналарида 70 га яқин биологик фаол компонентлар, жумладан кофеин, 30 га яқин органик кислоталар, B гуруҳи витаминлари, шунингдек, фолий кислоталари, калий, марганец, магний ва фосфор мавжуд. Ичимлик антиоксидантларга бой.\nJAMA Internal Medicine журнали чоп этган тадқиқотга кўра, ўртача даражада қаҳва истеъмол қилган ўрта ёшли британияликларнинг вафот этиш эҳтимоли 10-15%га камроқ кўрсаткич қайд этилган. Яна бир тадқиқот шуни кўрсатдики, қаҳва айрим турдаги саратон касаллигининг келиб чиқиш хавфини камайтиради.\nБундан ташқари, қаҳва ичимлигини мунтазам истеъмол қилиш яллиғланишни камайтиради ва гипотензия (қон босимининг меъёрдан камайиб кетиши) ҳолатида қон босимини оширишга ёрдам беради.\nПарҳезшунос Вероника Хованская РИА Новости агентлигига маъум қилишича, ўртача миқдорда кофеин истеъмол қилиш (яъни кунига бир-тўрт финжон қаҳва) диққатни жамлашга ёрдам беради ва ақлий фаолликни оширади. Бир финжон деганда 100 мл назарда тутилган.\nҚаҳва ичимлиги бир қатор фойдали жиҳатларга эга:\nтаркибида магний ва калий мавжуд. Бу организмга инсулиндан фойдаланишга ёрдам беради, қондаги қанд миқдорини тартибга солади ва ширинлик ва газакларга бўлган иштаҳани камайтиради;\nкофеин ёғнинг парчаланишига ва машғулот учун қувват сифатида фойдаланилишига ёрдам беради. Бу айниқса эркаклар учун фойдали;\nкофеин инсулин сезгирлигини ва глюкозага бардошлиликни камайтиради. Бу эса 2-тоифа диабет келиб чиқиш эҳтимолини олдини олади;\nбаъзи тадқиқотларда қаҳванинг Паркинсон ва Альцгеймер касалликларида самарали эканлиги исботланган;\nҚаҳва аёллар организмига ҳам яхши таъсир қилади. Соч, тери ва тирноқларнинг гўзаллигини сақлаб қолишга ёрдам беради. Бундан ташқари, бош оғриғини камайтириши мумкин.\nЗарарлар ва қарши кўрсатмалар\nАлбатта, кўп миқдордаги қаҳва организмга зарар етказиши ҳам мумкин. Хусусан, у кальцийни емиради ва суяклар саломатлигига таъсир қилади.\n“Сифатсиз қаҳваларда кўнгил айниши, бош оғриғи ёки умумий нохуш ҳолатларга сабаб бўлувчи зарарли аралашмалар бўлиши мумкин. Шунингдек, уйқусизлик ва хавотирни ҳам қўзғатади. Агар организмда холестерин миқдори юқори бўлса, фильтрланган қаҳвани танлаган маъқул”, - дейди шифокор.\nҚуйидаги ҳолатлар қаҳва истеъмол қилиш мумкин эмас:\nюрак-қон томир касалликлари;\nасаб тизими касалликлари;\nБундан ташқари, кофе руҳий касалликларга чалинганлар учун зарарли. Чунки у ташвишланиш, асабий ҳаяжон ва ваҳима ҳисларини қўзғатиши мумкин.\nҚора чой ҳақида барча ҳақиқат\nАёллар учун энг фойдали маҳсулотлар\nОвқатланиш вақтида қаҳва ичиш мумкинми\nҚаҳва овқат ҳазм қилишга қандай таъсир кўрсатади


1. Спиртли ичимликлар ва сигаретлар:\n1,5 л гача миқдорда спиртли ичимликлар, 600 донагача сигарет миқдорида тамаки маҳсулотларини олиб киришга рухсат берилган.\n2. Заргарлик маҳсулотлари ва қимматбаҳо буюмлар: Заргарлик маҳсулотларини шахсий эҳтиёжлар доирасида божсиз олиб киришга рухсат берилган.\nОғирлиги 50 г дан ортиқ бўлган қимматбаҳо металлдан ясалган заргарлик буюмларини ХХР га киришда декларацияда кўрсатиш ва мамлакатдан чиқиб кетишда албатта олиб кетиш зарур.\n3. Қурол-яроғ ва ўқ-дорилар.\nХХР га қурол ва қуролни имитация қилувчи предметлар, ўқ-дорилар ва портловчи моддаларни олиб кириш тақиқланган.\nОлиб кириладиган хорижий валюта миқдори чекланмаган. 5000 АҚШ долларидан ортиқ хорижий валютани олиб ўтишда уни декларацияда кўрсатиш зарур. Чегарадан олиб ўтиладиган хитой юанининг миқдори 6000 дан ошмаслиги керак.\n5. Олиб кириш тақиқланган:\n- қалбаки пуллар, облигациялар ва қимматли қоғозлар,\n- ХХР нинг сиёсати, иқтисодиёти, маданияти ва маънавиятига зарар етказадиган босма нашрлар, фотоплёнкалар, фотосуратлар, овозли ёзувлар, кино-, видео- ва магнит плёнкалари, лазер видео- ва аудиодисклар, компьютер дастурлари ва бошқа материаллар;\n- турли заҳарловчи моддалар;\n- наркотик моддалар, шунингдек психотроп воситалар (наркотикларни олиб қириш бўйича тақиқни бузган шахсларга кўп ҳолларда ўлим жазоси ёки умрбод қамоқ жазоси берилади);\n- таркибида хавфли касаалантирувчи микроблар бўлган предметлар ва буюмлар;\n- одам қони ва ундан ишлаб чиқарилган препаратлар (лимфа ва б.);\n- мевалар ва сабзавотлар, ҳайвонларнинг тулумлари, тупроқ, ҳайвонлар ва ўсимликларнинг патоген микроорганизмлари, ҳайвонларнинг қайта ишланмаган терилари, уларнинг қони, мўйнаси, туёқлари, ёғлари ва мойлари, гўшти ва ички аъзолари, хом сут, пишлоқлар, ёғ, қаймоқ, зардоб.\n- олиб кириш тақиқланган ҳамма предметлар ва буюмлар;\n- ноёб ва қимматбаҳо ҳайвонлар, ўсимликлар, уруғлар.


Афғонистон ва Ўзбекистон $500 миллионлик шартномалар имзоладилар — ИА «Фергана» — мобильная версия\nАфғонистон ва Ўзбекистон $500 миллионлик шартномалар имзоладилар\nАфғонистон президенти Муҳаммад Ашраф Ғанийнинг Ўзбекистонга ташрифи давомида умумий қиймати 500 миллион доллардан зиёд бўлган 40 дан ортиқ экспорт шарномалари имзоланди, дея хабар беради давлат раҳбари Шавкат Мирзиёевнинг матбуот хизмати. Ушбу ҳужжатларга кўра, Ўзбекистон қўшнисига электр энергияси, қишлоқ хўжалиги ва фармацевтика маҳсулотлари, қурилиш материаллари ва транспорт воситалари етказиб беради.\nАшраф Ғаний (чапда) ва Шавкат Мирзиёев. Ўзбекистон президенти матбуот хизмати фотосурати\nТомонлар шунингдек, Ўзбекистондан Афғонистонга янги электр линияси қурилиши тўғрисида келишиб олдилар. Сиёсий, савдо-иқтисодий, инвестициявий, транспорт-коммуникация, фан, таълим ва бошқа соҳаларда ҳамкорликни янада мустаҳкамлашга қаратилган 20 ҳужжат имзоланди. Хавфсизлик масалалари бўйича қўшма комиссия тузиш, Фуқаролик, оилавий ва жиноий ишлар бўйича ҳуқуқий ёрдам, Сурхон – Пули Хумри электр узатиш линиясини қуриш, Мозори Шариф – Шибирғон – Маймана – Ҳирот темир йўлини барпо этиш, юк ташиш, божхона соҳасидаги алоқалар тўғрисидаги ҳужжатлар шулар жумласидандир.\nЎзбекистоннинг Афғонистон ҳудудида янги темир йўллар қурилишида иштирок этиш нияти ҳақида шу йилнинг августида хабар бергандик. “Ўзбекистон темир йўллари” бошқаруви раисининг ўринбосари Даврон Деҳқонов ўшанда бу лойиҳа Тошкент учун “ўта муҳимлигини, чунки бу Афғонистон ва Покистон орқали Эроннинг Бандар Аббос денгиз портига чиқиш имкониятини беришини” маълум қилганди. Ўзбекистонлик темирйўлчилар 2010 йилда Афғонистоннинг шимолида 75 километрга чўзилган “Ҳайратон – Мозори Шариф” йўли қурилишини ниҳоясига етказгандилар. Ушбу йўл участкаси Трансафғон транспорт коридаорининг узвий қисми бўлиб, Ҳиротгача йўлнинг қурилиши ушбу лойиҳанинг давоми бўлади.\nАшраф Ғани Ўзбекистонга 4 декабрь куни Мирзиёевнинг таклифига биноан келди. Ташрифнинг асосий тадбирлари 6 декабрь куни бўлиб ўтади. Ашраф Ғани Бухорога бориб, у ерда давлат университети талабалари олдида маъруза қилади.


“Илтимос, бироз тўхтанг, йўлдан ўтиб олай” (Фото) - Халқ сўзи\n“Илтимос, бироз тўхтанг, йўлдан ўтиб олай” (Фото)\n11:06 21 Ноябрь 2018 Жамият\nФото: Аҳмадали Шерназаров/“Халқ сўзи Online”\n“Халқ сўзи Online”. Аҳмадали Шерназаров/Сирдарё. Гулистон шаҳридаги йўлларнинг пиёдалар кесиб ўтадиган йўлаклари олдига қўйилган мактаб ўқувчиларининг макет-расмларидаги нигоҳдан ана шундай сўзларни илғаш мумкин.\nБинобарин, мазкур йўл белгилари ҳайдовчининг ҳушёрлигини ошириши баробарида, беихтиёр ҳаммамиз учун ҳаётдаги энг бебаҳо бахтимиз, қувончимиз - болаларимизнинг соғ-саломатлигини асрашга бирдек масъул эканлигимизни эслатади.\n“Ҳозиргача Гулистон шаҳри, Гулистон, Боёвут, Сардоба туманларидаги йўлларнинг 29 та пиёдалар йўлакларига ана шундай белгилар қўйдик. Йил охиригача уларни вилоятимизнинг барча ҳудудидаги пиёдалар кўп ҳаракатланадиган, мактаб ва бошқа ўқув муассасаларига ўтиш жойларига ҳам ўрнатамиз. Шунингдек, сенсорли, яъни пиёда ўтиш йўлагига кирганда қизил ҳамда аксинча ҳолда яшил ёнадиган светофорлар ўрнатиш бўйича ҳам тайёргарлик ишларини олиб боряпмиз”, - дейди Сирдарё вилояти йўл ҳаракати хавфсизлиги бошқармаси катта инспектори, капитан Миржалол Эрматов.


Ибогул (Ibogul) » арабча, форс-тожикча » қиз бола\nибо-андишали ва гулдек кўркам қиз.\nИбод (Ibod) » арабча » ўғил бола\nайнан: қуллар; бандалар, мўминлар; "абд" — қул сўзининг кўплик шакли. Асли: Ибодулла.\n286 Синоним: Номаълум Ўз вариантингизни киритинг.\nИбода (Iboda) » арабча » қиз бола\nқул, чўри қиз ёки қулнинг қизи. Қаранг Ибод (Ибод+а).\n218 Синоним: Номаълум Ўз вариантингизни киритинг.\nИбодали (Ibodali) » арабча » ўғил бола\nАлининг қули, хизматкори.\nИбодат (Ibodat) » арабча » қиз бола\nАллоҳга сиғиниш, қуллуқ қилиш, яъни Аллоҳга сиғинувчи, художўй.\n376 Синоним: Номаълум Ўз вариантингизни киритинг.\nИбоддин (Iboddin) » арабча » ўғил бола\n195 Синоним: Номаълум Ўз вариантингизни киритинг.\nИбодиддин (Ibodiddin) » арабча » ўғил бола\nдиннинг бандалари, қуллари; динга сиғинувчилар, мўмин-мусулмонлар.\n172 Синоним: Номаълум Ўз вариантингизни киритинг.\nИбодулла (Ibodulla) » арабча » ўғил бола\nАллоҳнинг қуллари, бандалари, мўминлари.\n340 Синоним: Номаълум Ўз вариантингизни киритинг.\nИбодхўжа (Ibodxo'ja) » арабча, форс-тожикча » ўғил бола\nАллоҳнинг хўжалар авлодига мансуб бандаси, қули.\nИборат (Iborat) » арабча » қиз бола\nхабар берувчи; сўзловчи, нотиқа.\n177 Синоним: Номаълум Ўз вариантингизни киритинг.\nБошига ⇦ Олдинги 1 2 3 4 5 6 Кейинги ⇨ Охирига (41)


Шавкат Мирзиёев Эрдўғон билан телефон орқали мулоқот қилди - Bugun.uz\n19:56 | 06-01-2022\nШавкат Мирзиёев ва Туркия президенти Ражаб Тоййиб Эрдўғоннинг 6 январь куни телефон орқали мулоқоти бўлиб ўтди. Бу ҳақда Президент матбуот хизмати хабар берди.\nТаъкидланишича, суҳбат давомида икки мамлакат раҳбарлари Ўзбекистон билан Туркия ўртасидаги стратегик шериклик муносабатларининг ҳозирги ҳолати ва истиқболларини, ҳамкорликни янада фаоллаштириш масалаларини муҳокама қилди. Шунингдек, Марказий Осиё минтақасидаги вазият, хусусан, Қозоғистонда вужудга келаётган ҳолат юзасидан фикр алмашди.\nПрезидентлар Қозоғистонда тинчлик ва барқарорликни таъминлашга қаратилган барча чораларни кўриш зарурлиги тўғрисида умумий фикр билдирди. Шу билан бирга, давлат раҳбарлари вужудга келган ҳолатни тинч йўл билан ҳал қилишга чақириб, зўравонлик ва вазият кескинлашувига йўл қўймаслик муҳимлигини таъкидлаб ўтди.\nАввалроқ Шавкат Мирзиёев Тожикистон президенти билан телефон орқали мулоқот қилгани ҳақида хабар берилганди. Шунингдек, Мирзиёев 6 январь куни Қозоғистон президенти Қосим-Жўмарт Тўқаев билан ҳам телефон орқали мулоқот қилган.


Ҳарбийлар Мексика шимолида 23 тонна марихуанани мусодара қилишди\n10:29 / 06.10.2015\nМексикалик ҳарбийлар мамлакат шимолидаги Синалоа штатида муваффақиятли амалиётни ўтказишди, дея хабар берди ҳудуд ҳукумати вакили. Кулиакан муниципалитетида гиёҳвандфурушларнинг махсус халталарга солиниб, автомобилларда олиб кетишда тайёрлаб қўйилган марихуана омбори аниқланди.\nНоқонуний юкнинг умумий вазни 23,3 тоннани ташкил этди. Шунингдек, омборхонадан 10 кг миқдоридаги метамфетамин дея тахмин қилинаётган кристалл шаклидаги модда, 8 дона автомат қурол, турли калибрдаги 13 тўппонча ва улар учун аслаҳалар топилди.\nГенерал-полковник Рохелио Теран Контрераснинг журналистларга маълум қилишича, ҳарбийлар 2015 йилнинг январь-сентябрь ойларида биргина Синалоа штатида кўплаб наша ва кўкнор ўсимлиги далаларини йўқ қилиб, 76 тонна марихуана ва 438 кг кокаинни мусодара қилди, 67та наркотиклар тайёрлаш лабораториясини фош этди.\nТезкор қидирув амалиётларида гиёҳванд моддалар савдосида алоқадорликда гумон қилинган 151 киши қўлга олинди, шунингдек, 350 дона ўқ отар қуроллар олиб қўйилди.


Муваффақиятли бизнес режа тузи...\nМуваффақиятли бизнес режа тузиш қоидалари\nАгар сизда бизнес режа тузиш нияти бўлса, қуйида сизга бераётган тавсияларимизга амал қилсангиз, фойдадан холи бўлмайди.\nЎзингиз ҳақингизда маълумот беринг\nКимлигингиз, ўйлаган бизнесингизни амалга ошириш учун сизда қандай имкониятлар бор, таълим ва малакангиз ҳақида билдиринг.\nБизнес режангизнинг мақсадини тушунтириб беринг\nБизнес режа нима мақсадда ёзилаётганига қараб турли шаклда бўлиши мумкин. Бизнес режалар одатда қуйидаги мақсадларда ёзилади:\nБошланғич сармояни тахминан ҳисоблаб чиқиш\nБизнес лойиҳанинг фойдали ёки зарарли эканлигини билиш\nМаҳсулот ёки хизматингизни, мижозларингизни ва рақибларингизни аниқлаштириш\nБизнес моделингиз, мақсадларингиз, ва бу мақсадга эришиш учун керакли стратегияларни белгилаш;\nБизнес лойиҳангизни бошқаларга (банк, сармоядорлар, ҳамкорлар ва ҳ.к.) тушунтириб бериш\nРежангизнинг асосий бўлимлари рўйхатини тузиб олинг, ёки диаграммалар ёрдамида муҳим фикрларингизни қисқа қилиб қоғозга туширинг. Асосийси булар ўзингиз учун тушунарли бўлса, бизнес режангизни ёзиш жараёни ўзингизга осонлашади.\nМаҳсулот ёки хизматингиз турини таърифлаб, тушунтириб беринг\nМижозларингизга сизнинг маҳсулот ёки хизматингиздан нима фойда борлиги, маҳсулот тури ва хизматингизнинг ўзига хос жиҳатлари, ишлаб чиқариш жараёни ва ва бошқа ўзига хосликларини изоҳлаб беринг.\nМаҳсулотингизнинг ўзига хос ва бошқалардан ажралиб турувчи жиҳатлари\nНимага мижозларингиз бошқа рақобатчиларингизнинг эмас сизнинг маҳсулот ёки хизматингизни сотиб олиши кераклиги ҳақида ёзинг. Сизнинг нархларингиз бошқалардан арзонроқми, ё сифат жиҳатдан ажралиб турасизми? Балки сизнинг жойингиз мижозлар учун қулайдир, ёки вақтдан ютиш имконини берарсиз?\nХаридорларингиз маҳсулотингиз учун тахминан қанча пул сарфлашини аниқланг\nМижозларингизни сизнинг маҳсулот ё хизматларингизга қанча пул тўлашга тайёр эканликлари, бир йилда ўртача неча мартта шу маҳсулотдан сотиб олишларини ҳисоблаб ёзинг. Албатта бу ерда қуруқ тахминлар эмас, изланиш ва тадқиқотлар натижасидан келиб чиқиб ёзишингиз керак.\nБир йилда ўртача қанча маҳсулот ишлаб чиқара олишингиз ҳақида ёзинг\nИшчи кучи ёки ускуналарингизнинг қобилиятидан келиб чиқиб бир йилда шу маҳсулотдан энг коп қанча ишлаб чиқара олишингизни ёки хизматингизни неча марта бера олишингизни ҳисоблаб ёзинг.\nҲар бир маҳсулотнинг тан нархи қанча бўлишини ҳисобланг\nМаҳсулот ишлаб чиқариш учун кетадиган материаллар нархидан тортиб ишчиларга бериладиган ойлик, дўкон ёки ускуна ижара харажати, солиқ, электр, телефон интернетдан тортиб барча харажатларни ҳисобга олган ҳолда ҳар бир маҳсулотингизнинг тан нархи қанчага тушишини ҳисоблаб чиқинг.\nҚанча бошланғич сармоя керак бўлишини ёзинг\nИшни муваффақиятли бошлаб олиш учун қанча бошланғич сармоя керак бўлишини ва бу сармоя нималарга ишлатилишини тушунтиринг.\nУмуман олганда сизнинг бизнесингиз нимага фойда келтирадиган бўлишини ва қанча вақтда фойда олиб келишни бошлашини далиллар билан ёзинг\nБунинг учун бозорни яхшилаб ўрганиб, ҳисоб-китобларни тўғри ва ишонарли қилишингиз керак.\nБизнес режангиздаги асосий бўлимларининг қисқа мазмунини санаб ўтинг\nБуни бизнес режангизнинг бошига жойланг. Кўпинча сармоядорларнинг бизнес режани тўлиқ ўқиб чиқишга вақтлари ва хоҳишлари бўлмайди. Шунинг учун улар режангизнинг барча муҳим ва эътиборга лойиқ жиҳатларини шу қисқа мазмунни ёритган ёзувдан оқиб, уларда қизиқиш уйғотсагина кейин деталларни билиш учун асосий қисмни ўқишга киришишлари мумкин. Шунинг учун бу бўлим қисқа ва эътиборни тортадиган бўлиши керак.


Ҳашарчилар таъминоти ташкилотларга юкланди\nЎзбекистоннинг жанубий туманларида пахта теримига сафарбар этиладиган ҳашарчиларга жой тайёрлаш ҳомий ташкилотларга тақсимлаб берилди. Ҳар бир ташкилот ҳашарчиларнинг ётоқ жойини таъмирлаб, уларнинг қозонию самоваригача таъминлаши лозим.\nПахта терими мавсуми яқинлашгани сайин Ўзбекистон жанубидаги туманлар ҳокимиятлари бу кампанияга қаттиқ тайёргарлик кўришга киришди.\nСурхондарё вилоятидаги масъулияти чекланган ташкилотлардан бири раҳбарининг исми ошкор қилинмаслик шарти билан Озодликка айтишича, ҳашарчилар ётадиган жойларни таъмирлаш учун ҳам давлат¸ ҳам хусусий ташкилотлар ҳомийликка мажбурланмоқда:\n- Туман ҳокимлигида шу ойнинг бошларида йиғилиш бўлган эди. Бу йиғилишга барча давлат ва хусусий корхоналар раҳбарлари чақиртирилди. Ҳар бир ташкилотга эски клублар, колхозларнинг эски идоралари бўлиб берилган. Мана энди ремонт қилиб ётибмиз. Қозонини, самоварини топишни маҳаллалар бўйнига юклаган. Бунинг ҳаммаси ўзимизнинг маблағимиз ҳисобидан бўлаяпти. Ҳа, энди бир, икки ойни ўтказиш учун шароит қилишга ҳаракат қилаяпмиз. Ҳалиги бир қўшиқ бор эди, “Гарчи пахта енгил, оғир тош сенда, Иш деса энг ёш, энг кекса сенда”. Ҳозир шунақа бўлаяпти, деди корхона раҳбарларидан бири.\n- Бизга Оққўрғон томонда битта шийпон биркитилган эди. Шуни ремонт қилиб, душ, туалет қуриб тайёрлаб қўйдик. Ўзимиз ҳам, бошқалар ҳам, хуллас ҳамма ётоқ билан пахтага чиқади, деди корхона мулозими.\n- Ҳашарчиларни қабул қиладиган барча жойлар таппа-тайёр. Булар ҳомий ташкилотларга бириктирилган эди, самоварларигача олиб бориб қўйишган. Терим бошланиш вақтини айтишса бўлди, ҳамма ҳашарчи сафарбар этилади, деди ҳокимлик мулозими.\n“Лидер"лар” нафақа учун пахта теради\n- Биз бу гуруҳга “Лидерлар” деб чиройли ном қўйдик. Бу мадад гуруҳлари. Масалан, шу пайтгача бу мардикор аёлларни тўплаб¸ пиёз ёки сабзи ўтатган аёл “лидер” бўлаяпти. Уларнинг аксарияти кам таъминланган оилалардан, эрлари Россиядаги аёллар. Очиғини айтганда, бу аёллар пахта теримида иштирок этишга мажбур, чунки уларнинг ҳаммаси болалари учун нафақа олади. Агар пахта теримида иштирок этмаса, нафақадан маҳрум бўлади, деди жарқўрғонлик манба.\nОзодлик Тошкентдаги касалхоналар шифокору-ҳамшираларининг пахта теримига олиб чиқилиши ва уларнинг маошларидан пул ушлаб қолинаётгани ҳақида хабар берган эди.